Bukedde Online - ‘Abaami mmwe mutabangula amaka’\n‘Abaami mmwe mutabangula amaka’\nOmusibe atolose ku baserikale abatuuze ne...\nAkakiiko ka bannamateeka kasazizzaamu ekibonerezo...\nABAKULEMBEZE n’abatuuze mu tawuni kanso y’e Luuka boolese obwennyamivu olw’omuwendo gw’amaka agasasika okweyongera ng’obuzibu busibuka ku baami.\nOmu ku bakyala ng’annyonnyola ensonga ze\nAbakyala baloopedde bannamateeka ab’ekitongole kya Paralegal Advisory Services ng’abaami baabwe bwe basusse okubatulugunya nga babakuba emiggo. Nti era beefuula bannantagambwako, nga n’abasinga ku bo baasuulawo obuvunaanyizibwa bw’okulabirira amaka gaabwe ne badda mu kunywa omwenge.\nBino byabadde ku ssomero lya Kitwekyambogo Primary School erisangibwa mu disitulikiti y’e Luuka mu Busoga, awaategekeddwa omusomo gw’ensonga z’amaka, n’engeri gye balina okukuzaamu abaana baabwe bafune ebiseera by’omumaaso ebitangaavu. Bano era baayongeddeko nti, ettamiiro n’obwenzi biwaliriza abamu okukola ebikolwa eby’ekko ng’okulwanagana, okuttihhana.\n“Embeera gye tuyisibwamu abaami baffe y’etuwaliriza okuva mu maka nga tetweyagalidde. Bannaffe baliira ku nsiko n’abamu bali mu makomera lwa nneeyisa ya babbaabwe embi ebawaliriza okubakola ebikyamu.\nAmaka agasinga obungi ku kyalo kino temuli kuteesa ekyoleka ekifaananyi ekibi eri abaana baffe,” Abakyala bwe baagambye. Bano era baalumirizza abeebyokwerinda nti, nabo balina omukono mu ntalo eziri mu maka gaabwe olw’okulemererwa okukangavvula abaami baabwe nga babatwalidde emisango gye baba bazzizza.\nBo abaami mu kwewozaako baategeezezza bannamateka nti abakyala baabwe baava dda ku nnono z’obuwangwa bwabwe ne badda mu kubayisaamu amaaso ng’okubavuma ekibaggya mu mbeera ne babakuba n’ekigendererwa eky’okubatereeza wabula si kubalumya.\n“Ekisinga okubakubya kwe kusuulirira obuvunaanyizibwa obwabaleeta mu bufumbo ne batumma omukwano ekitulowoozesa nti, babeera n’abasajja abalala, naffe ne tuwalirizibwa okufuna abakyala ebbali nga tetweyagalidde.\nSsinga bakyusa naffe tujja kwetereeza.”Abaami bwe baategeezezza. Ssentebe w’ekyalo kino, Albert Mulyaze yagambye nti amaka mangi ku kyalo kye temuli nkolagana era nti buli wiiki afunayo emisango egyekuusa ku nsonga z’amaka ng’esatu era abamu bawunzika baawukanye.\n“Twetaagayo emisomo egy’enjawulo egiyigiriza ku nsonga z’amaka lwe tuyinza okumalawo obuzibu buno.” Mulyaze bwe yagambye.\nMunnamateeka Elly Kasirye yakuutidde abafumbo okukomya okulwanagana kubanga kitaataaganya eby’ensoma y’abaana yaabwe.\nOno era yasabye abaami okuteekawo enkolagana ennungi wakati waabwe n’abakyala kibasobozese okukuza abaana baabwe n’okubayigiriza bye beetaaga okumanya nga bali wamu ng’abazadde.\nEbimazeewo essanyu ly’okuzaala ensangi zino\nObunkenke obuli mu kwanjula omwana gw’ozadde ebbali


Bukedde Online - Aba FBI bagudde mu lukwe lw'aba Trump okuddamu okwekalakaasa nga Biden alayizibwa\nAba FBI bagudde mu lukwe lw'aba Trump okuddamu okwekalakaasa nga Biden alayizibwa\nBy Washington America\nAbaserikale nga bakutte omu ku beekalakaasi mu kwekalakaasa okwakaggwa. Mu butono ye Biden ne Trump.\nEKITONGOLE kya Amerika ekikessi ekya FBI kitegeezezza nga bwe kigudde mu lukwe lw'abawagizi ba Pulezidenti b'eggwanga eryo, Donald Trump bwe bategese okwekalakaasiza mu masaza gonna 50 nga January 20, 2021, Joe Biden eyawangula Trump lw'agenda okulayizibwa.\nOkugwa mu lukwe luno kiddiridde FBI okukwata abamu ku beekalakaasi abeenyigira mu kwekalakaasa ku Palamenti ya Amerika okuwakanya ababaka okukakasa Biden ku buwanguzi bwe yatuukako mu kalulu k'Obwapulezidenti akaakubwa nga November 3, 2020 ne baboogeza.\nEkitongole kya Federal Bureau of Investigations (FBI) ekiketta munda mu Amerika kyalabudde nti abeekalakaasi bategeka kutandika misoni yaabwe nga January 19, basule mu bikujjuko nga bawakanya okulayizibwa kwa Biden olwo enkeera basonjole ekintu nga bakituusa ku ntikko.\nOkusinziira ku mawulire ga Associated Press, FBI egamba nti abeekalakaasi ku luno bategese okukikola n'emmundu zaabwe ku migongo nga beerinze poliisi n'amagye singa banaabatambaala bubeefuke.\nEkigendererwa kya kulaga nsi nga Trump bwe yalina obuwagizi obungi singa teyabbibwa kalulu.\nOmu ku baduumizi w'eggye lya Amerika erya National Guard, Gen. Daniel Hokanson yategeezezza nti balinze abeekalakaasi bakolebweko ng'amateeka bwe galagira n'abalabula obutetantala.\nKu Capitol Hill, Biden w'agenda okulayirira baayise abagenyi batono olw'obulwadde bwa COVID-19 n'olwebyokwerinda kyokka era abawagizi ba Trump bakyalowooza kulumba balemesa omukolo wadde guliko buli kika kya byakwerinda.\nTrump yakunga abeekalakaasi ku Lwokusatu abaalumba Palamenti ng'agamba nti Biden baamubbira obululu. Kino yakikola oluvannyuma lw'amagezi gonna okuwakanya ebyava mu kulonda okumuggwaako.\nKye baakola ku Palamenti, kyanyiiza Abamerika kumpi bonna abaamulonda n'abataamulonda kubanga kyali tekibangawo era ab'ekibiina kya DP abawagira Biden ne batandika okutema empenda okumugyamu obwesige wadde abuzaayo wiiki ng'emu yokka okuva mu ntebe.\nOlukiiko lwa Palamenti olusalawo okumuggyamu obwesige lwatudde mu Palamenti esookerwako eya House of Representatives ne lukuba akalulu era we bwazibidde ng'ababaka abasoba mu 200 ku 450 bamaze okukkiriza agobwe.\nBwe kinaayita kigenda kutwalibwa mu lukiiko olukulu olwa Senate kiddemu okukubwako akalulu ku babaka 100 abalimu okuzuula oba ddala agobwe.\nAkalulu akaasooka okukubwa mu 2019 okugoba Trump olw'okukozesa obubi ofi isi, Palamenti esooka yamukasuka, enkulu eyali esingamu ab'ekibiina kye ekya Republican ye yamutaasa.\nKu luno, DP y'esinga ababaka abangi mu Palamenti esookerwako ate mu Palamenti\nenkulu benkanya ababaka.


Yesu Kristo y’Ani? Yesu ye Katonda oba Mwana wa Katonda?\nBISOME MU Abbey Abui Alur American Sign Language Amharic Angolan Sign Language Argentinean Sign Language Armenian Armenian (West) Attié Aymara Azerbaijani Azerbaijani (Cyrillic) Bassa (Cameroon) Bassa (Liberia) Batak (Karo) Batak (Simalungun) Batak (Toba) Belize Kriol Biak Bislama Bolivian Sign Language Boulou Bété Cambodian Chavacano Chichewa Chin (Tiddim) Chinese (Cantonese) Chinese Cantonese (Simplified) Chitonga Chitonga (Malawi) Chitonga (Zimbabwe) Chitumbuka Chiyao Chokwe Chopi Chuabo Cibemba Cinyanja Colombian Sign Language Cuban Sign Language Damara Dangme Danish Douala Drehu Dusun Dutch Efik English Estonian Ewe Fante Fijian Fon French Futuna (East) Ga Gitonga Guadeloupean Creole Guarani Guarani (Bolivia) Guerze Guianese Creole Gun Guéré Haitian Creole Hausa Herero Hindi Hungarian Hunsrik Iban Ibinda Igbo Indian Sign Language Indonesian Irish Italian Italian Sign Language Javanese Jula Kabiye Kabuverdianu Kachin Kannada Karen (S'gaw) Khana Kikamba Kikaonde Kikongo Kikuyu Kimbundu Kinyarwanda Kipende Kirghiz Kiribati Kirundi Kisi Kisonge Kongo Korean Kpelle Krio Kurdish Kurmanji Kwangal Kwanyama Kyangonde Lamba Lhukonzo Lingala Lomwe Lucholi Luganda Lugbara Lunda Lunyankore Luo Luswayiri Luteso Lutoro Luvale Luwalabu Macua Malagasy Malay Malayalam Maltese Mambwe-Lungu Marathi Mauritian Creole Mazahua Mbunda Meru Moore Myanmar Navajo Ndau Ndebele Ndebele (Zimbabwe) Ndonga Ngangela Nias Nigerian Pidgin Norwegian Nyaneka Nyungwe Nzema Okpe Oromo Otetela Pidgin (Cameroon) Ponapean Portuguese Portuguese (Portugal) Portuguese Sign Language Punjabi (Shahmukhi) Quechua (Ayacucho) Quechua (Bolivia) Quechua (Cuzco) Quichua (Imbabura) Quichua (Santiago del Estero) Rapa Nui Rarotongan Romanian Romany (Eastern Slovakia) Romany (Macedonia) Romany (Macedonia) Cyrillic Romany (Northern Greece) Romany (Serbia) Romany (Southern Greece) Russian Réunion Creole Samoan Sangir Sango Sena Sepedi Sesotho (South Africa) Setswana Seychelles Creole Sidama Silozi Sinhala Spanish Spanish Sign Language Sranantongo Sunda Swati Swedish Tahitian Tajiki Talian Tamil Tandroy Tankarana Thai Thai Sign Language Tigrinya Tiv Toba Tongan Tshiluba Tshwa Tsonga Turkish Twi Ukrainian Umbundu Urdu Urhobo Uruund Vezo Vietnamese Wallisian Welsh Wichi Wolaita Yacouba Zande Zulu\n1, 2. (a) Lwaki okumanya obumanya erinnya ly’omuntu omwatiikirivu kiba tekitegeeza nti omumanyi bulungi? (b) Ndowooza ki ez’enjawulo abantu ze balina ku Yesu?\nWALIWO abantu abaatiikirivu bangi mu nsi. Oyinza okuba ng’omanyiiyo erinnya ly’omuntu omwatiikirivu. Naye eky’okuba nti omanyi erinnya lye kiba tekitegeeza nti omumanyi bulungi. Kiba tekitegeeza nti omanyi buli kintu kyonna ekikwata ku bulamu bwe n’embeera ze.\n2 Oyinza okuba wali owuliddeko ebikwata ku Yesu Kristo wadde nga yali ku nsi emyaka nga 2,000 emabega. Naye abantu abasinga obungi tebamanyi bulungi bikwata ku Yesu. Abamu bagamba nti yali bubeezi muntu mulungi, abalala bagamba nti yali nnabbi, ate abalala bagamba nti ye Katonda. Ggwe omutwala otya?—Laba Ekyongerezeddwako Na. 12.\n3. Lwaki kikulu okumanya Yakuwa ne Yesu Kristo?\n3 Kikulu nnyo okumanya amazima agakwata ku Yesu. Lwaki? Bayibuli egamba nti: “Okusobola okufuna obulamu obutaggwaawo, kibeetaagisa okukumanya ggwe Katonda omu ow’amazima n’oyo gwe watuma Yesu Kristo.” (Yokaana 17:3) Bw’omanya amazima agakwata ku Yakuwa ne Yesu, ojja kusobola okufuna obulamu obutaggwaawo mu lusuku lwa Katonda ku nsi. (Yokaana 14:6) Era ojja kuganyulwa nnyo bw’onoomanya ebikwata ku Yesu, kubanga ye yatuteerawo ekyokulabirako ekisingayo obulungi ku ngeri gye tulina okutambuzaamu obulamu bwaffe n’engeri gye tulina okuyisaamu abantu abalala. (Yokaana 13:34, 35) Mu Ssuula esooka, twayiga amazima agakwata ku Katonda. Kati tugenda kuyiga ekyo Bayibuli ky’eyigiriza ku Yesu.\n4. Ebigambo “Masiya” ne “Kristo” bitegeeza ki?\n4 Emyaka mingi nga Yesu tannazaalibwa, Yakuwa ng’ayitira mu Bayibuli yasuubiza nti yanditumye Masiya oba Kristo ku nsi. Ekigambo “Masiya” kyava mu lulimi Lwebbulaniya, ate kyo, ekigambo “Kristo” kyava mu Luyonaani. Ebitiibwa ebyo byombi bitegeeza “Eyafukibwako Amafuta.” Eyasuubizibwa oyo yandifukiddwako amafuta, kwe kugamba, Katonda yandimulonze n’amuwa obuvunaanyizibwa obw’enjawulo. Okuyitira mu Masiya oyo ebisuubizo bya Katonda byonna bijja kutuukirira. Ate era Yesu asobola okukuyamba mu kiseera kino. Kyokka Yesu bwe yali nga tannazaalibwa, abantu bangi beebuuzanga nti, ‘Ani aliba Masiya?’\n5. Abayigirizwa ba Yesu baali bakkiriza nti Yesu ye Masiya?\n5 Abayigirizwa ba Yesu tebaalina kubuusabuusa kwonna nti Yesu ye yali Masiya eyasuubizibwa. (Yokaana 1:41) Ng’ekyokulabirako, Simoni Peetero yagamba Yesu nti: “Ggwe Kristo.” (Matayo 16:16) Tuyinza tutya okuba abakakafu nti Yesu ye Masiya?\n6. Yakuwa yayamba atya abantu abeesimbu okutegeera Masiya?\n6 Emyaka mingi nga Yesu tannazaalibwa, bannabbi ba Katonda baawandiika ebintu bingi ebyandiyambye abantu okutegeera Masiya. Byandibayambye mu ngeri ki? Okuwaayo ekyokulabirako, ka tugambe nti ogambiddwa okugenda awasimba bbaasi okukima omuntu gw’otomanyi. Singa oyo aba akutumye akunnyonnyola omuntu oyo bw’afaanana, kiba kijja kukwanguyira okumutegeera. Mu ngeri y’emu, Yakuwa yayitira mu bannabbi okutegeeza abantu ebikwata ku ebyo Masiya bye yandikoze n’ebyo ebyandimutuuseeko. Okutuukirizibwa kw’obunnabbi obwo bwonna kuyamba abantu abeesimbu okutegeera nti Yesu ye Masiya.\n7. Bunnabbi ki obw’emirundi ebiri obulaga nti Yesu ye Masiya?\n7 Ka twetegereze obunnabbi bwa mirundi ebiri. Obusooka: Ng’ebulayo emyaka 700 Yesu azaalibwe, nnabbi Mikka yagamba nti Masiya yandizaaliddwa mu kabuga akayitibwa Besirekemu. (Mikka 5:2) Era eyo Yesu gye yazaalibwa! (Matayo 2:1, 3-9) Obw’okubiri: Danyeri yalagula nti Masiya yandirabise mu mwaka gwa 29 E.E. (Danyeri 9:25) Obwo bwe bumu ku bunnabbi obungi obulaga nti Yesu ye Masiya eyasuubizibwa.—Laba Ekyongerezeddwako Na. 13.\nYesu bwe yamala okubatizibwa, yafuuka Masiya oba Kristo\n8, 9. Biki ebyaliwo nga Yesu yakabatizibwa ebikakasa nti ye Masiya?\n8 Yakuwa yakiraga bulungi nti Yesu ye Masiya. Yasuubiza okuwa Yokaana Omubatiza akabonero akandimuyambye okutegeera Masiya. Yesu bwe yagenda eri Yokaana okubatizibwa mu Mugga Yoludaani mu mwaka ogwa 29 E.E., Yokaana yalaba akabonero ako. Bayibuli etubuulira ekyaliwo. Egamba nti: “Yesu bwe yamala okubatizibwa, amangu ago n’ava mu mazzi, era laba! eggulu ne libikkuka, n’alaba omwoyo gwa Katonda nga gumukkako nga gulinga ejjiba. Era eddoboozi okuva mu ggulu ne ligamba nti: ‘Ono ye Mwana wange omwagalwa gwe nsiima.’” (Matayo 3:16, 17) Yokaana bwe yalaba akabonero ako era n’awulira ebigambo ebyo, yakitegeera nti Yesu ye yali Masiya. (Yokaana 1:32-34) Yakuwa bwe yafuka omwoyo gwe ku Yesu ku lunaku olwo, Yesu yafuuka Masiya. Y’oyo Katonda gwe yali alonze okubeera Omukulembeze era Kabaka.—Isaaya 55:4.\n9 Obunnabbi bwa Bayibuli, ebigambo Yakuwa bye yayogera, n’akabonero ke yawa nga Yesu yaakabatizibwa, bikakasa nti Yesu ye Masiya. Naye Yesu yava wa, era yali muntu wa ngeri ki? Ka tulabe Bayibuli ky’egamba.\nYESU YAVA WA?\n10. Kiki Bayibuli ky’eyogera ku bulamu bwa Yesu nga tannajja ku nsi?\n10 Bayibuli egamba nti Yesu yali mu ggulu okumala ekiseera kiwanvu nga tannajja ku nsi. Nnabbi Mikka yagamba nti Masiya yaliwo okuva “mu biseera eby’edda.” (Mikka 5:2) Emirundi mingi Yesu kennyini yagamba nti yali abeera mu ggulu nga tannaba kuzaalibwa ng’omuntu. (Soma Yokaana 3:13; 6:38, 62; 17:4, 5.) Ne bwe yali nga tannajja ku nsi, Yesu yalina enkolagana ey’enjawulo ne Katonda.\n11. Lwaki Yesu wa muwendo nnyo eri Yakuwa?\n11 Yesu wa muwendo nnyo eri Yakuwa. Lwaki? Kubanga Yakuwa yasooka kutonda Yesu nga tannatonda kintu kirala kyonna. Eyo ye nsonga lwaki Yesu ayitibwa “omubereberye w’ebitonde byonna.” * (Abakkolosaayi 1:15) Era Yesu wa muwendo nnyo eri Yakuwa olw’okuba ye yekka Yakuwa gwe yeetondera kennyini. Eyo ye nsonga lwaki ayitibwa ‘Omwana eyazaalibwa omu yekka.’ (Yokaana 3:16) Ate era Yesu ye yekka Yakuwa gwe yakozesa okutonda ebintu ebirala byonna. (Abakkolosaayi 1:16) Era Yesu ye yekka ayitibwa “Kigambo,” olw’okuba Yakuwa yamutuma okutwalira bamalayika n’abantu obubaka n’ebiragiro okuva gy’ali.—Yokaana 1:14.\n12. Tumanya tutya nti Yesu si ye Katonda?\n12 Abantu abamu balowooza nti Yesu ye Katonda, naye Bayibuli si bw’egamba. Bayibuli egamba nti Yesu yatondebwa, ekitegeeza nti alina entandikwa. Kyokka Yakuwa eyatonda ebintu byonna, talina ntandikwa. (Zabbuli 90:2) Yesu, Omwana wa Katonda, teyeetwalangako kuba Katonda. Bayibuli ekyoleka kaati nti Kitaffe asinga Omwana. (Soma Yokaana 14:28; 1 Abakkolinso 11:3.) Yakuwa yekka ye “Katonda Omuyinza w’Ebintu Byonna.” (Olubereberye 17:1) Yakuwa y’asingayo okuba ow’amaanyi era yasinga obuyinza.—Laba Ekyongerezeddwako Na. 14.\n13. Lwaki Bayibuli eyita Yesu ‘ekifaananyi kya Katonda atalabika’?\n13 Yakuwa n’Omwana we Yesu baakolera wamu okumala obuwumbi n’obuwumbi bw’emyaka ng’eggulu n’ensi tebinnatondebwa. Bateekwa okuba nga baali baagalana nnyo! (Yokaana 3:35; 14:31) Yesu yakoppera ddala engeri za Kitaawe. Eyo ye nsonga lwaki Bayibuli emuyita ‘ekifaananyi kya Katonda atalabika.’—Abakkolosaayi 1:15.\n14. Omwana Yakuwa gw’ayagala ennyo, yatuuka atya okuzaalibwa ng’omuntu?\n14 Omwana oyo Yakuwa gw’ayagala ennyo yakkiriza okuva mu ggulu azaalibwe ku nsi ng’omuntu. Ekyo kyasoboka kitya? Yakuwa yakola ekyamagero; yaddira obulamu bw’Omwana we oyo n’abuteeka mu lubuto lw’omuwala embeerera ayitibwa Maliyamu. N’olwekyo, Yesu teyalina kitaawe muntu. Bw’atyo Maliyamu yazaala omwana atuukiridde era n’amutuuma Yesu.—Lukka 1:30-35.\nYESU YALI MUNTU WA NGERI KI?\n15. Oyinza otya okutegeera obulungi Yakuwa?\n15 Osobola okumanya ebintu bingi ebikwata ku Yesu ng’osoma ebyo ebiri mu kitabo kya Matayo, ekya Makko, ekya Lukka, n’ekya Yokaana. Ebitabo ebyo biyitibwa Enjiri. Olw’okuba Yesu alinga Kitaawe, ebyo by’onoosoma ku Yesu bijja kukuyamba okutegeera obulungi Yakuwa. Eyo ye nsonga lwaki Yesu yagamba nti: “Buli aba andabye aba alabye ne Kitange.”—Yokaana 14:9.\n16. Ekimu ku bintu ebikulu ennyo Yesu bye yayigiriza kye kiruwa, era bye yayigiriza byava eri ani?\n16 Abantu bangi baayitanga Yesu “Omuyigiriza.” (Yokaana 1:38; 13:13) Ekimu ku bintu ebikulu ennyo bye yayigiriza ge ‘mawulire amalungi ag’Obwakabaka.’ Obwakabaka obwo kye ki? Ye gavumenti ya Katonda ejja okufuga ensi yonna ng’esinziira mu ggulu, era ejja okukolera abantu abagondera Katonda ebintu ebirungi. (Matayo 4:23) Ebintu byonna Yesu bye yayigiriza byava eri Yakuwa. Yesu yagamba nti: “Bye njigiriza si byange, naye by’oyo eyantuma.” (Yokaana 7:16) Yesu yali akimanyi nti Yakuwa ayagala abantu bawulire amawulire amalungi nti Obwakabaka bwa Katonda bujja kufuga ensi yonna.\n17. Yesu yayigiririzanga mu bifo ki, era lwaki yali munyiikivu nnyo mu kuyigiriza abantu?\n17 Yesu yayigiririzanga mu bifo ki? Yayigiririzanga mu bifo byonna we yasanganga abantu. Yayigiririzanga mu byalo, mu bibuga, mu butale, mu bifo ebisinzizibwamu, ne mu maka g’abantu. Teyalindanga bantu kujja gy’ali, wabula emirundi egisinga obungi ye yagendanga gye bali. (Makko 6:56; Lukka 19:5, 6) Yesu yali munyiikivu nnyo era yamalanga ebiseera bingi ng’ayigiriza abantu. Lwaki? Olw’okuba yali akimanyi nti ekyo Katonda kye yali ayagala akole, era olw’okuba yali muwulize eri Kitaawe. (Yokaana 8:28, 29) Ate era Yesu yali munyiikivu mu kubuulira olw’okuba yasaasiranga abantu. (Soma Matayo 9:35, 36.) Yali akiraba nti abakulembeze b’amadiini baali tebayigiriza bantu mazima agakwata ku Katonda n’Obwakabaka bwe. N’olwekyo, Yesu yali ayagala okuyamba abantu bangi nga bwe kisoboka okuwulira amawulire amalungi.\n18. Ngeri ki eza Yesu z’osinga okwagala?\n18 Yesu yali ayagala nnyo abantu era ng’abafaako. Yali wa kisa era ng’atuukirikika. N’abaana abato baayagalanga nnyo okubeera w’ali. (Makko 10:13-16) Yesu yali tasosola. Yali tayagala bulyi bwa nguzi n’obutali bwenkanya. (Matayo 21:12, 13) Mu kiseera kye, abakazi baalinga banyigirizibwa era nga tebaweebwa kitiibwa. Naye Yesu yawanga abakazi ekitiibwa era yabayisanga bulungi. (Yokaana 4:9, 27) Ate era Yesu yali mwetoowaze nnyo. Ng’ekyokulabirako, lumu yanaaza ebigere by’abatume be, ekintu ekyakolebwanga abaweereza.—Yokaana 13:2-5, 12-17.\nYesu yabuuliranga abantu wonna we yabasanganga\n19. Kyakulabirako ki ekiraga nti Yesu yali amanyi bulungi abantu bye baali beetaaga era nti yali ayagala okubayamba?\n19 Yesu yali amanyi bulungi abantu bye baali beetaaga, era yali ayagala okubayamba. Ekyo kyeyolekanga bulungi bwe yakozesanga amaanyi ga Katonda okuwonya abantu. (Matayo 14:14) Ng’ekyokulabirako, omusajja eyalina ebigenge yajja eri Yesu n’amugamba nti: “Bw’oba oyagala, osobola okunfuula omulongoofu.” Yesu yakwatibwako nnyo olw’okuba omusajja oyo yali mu bulumi era ng’abonaabona. Yamusaasira era yayagala okumuyamba, kyeyava agolola omukono gwe n’akwata ku musajja oyo, n’amugamba nti: “Njagala! Fuuka mulongoofu.” Awo omusajja oyo n’awona! (Makko 1:40-42) Oyinza okuteebereza essanyu omusajja oyo lye yawulira?\nYASIGALA MWESIGWA ERI KITAAWE\n20, 21. Yesu yatuteerawo atya ekyokulabirako ekisingayo obulungi mu kwoleka obuwulize eri Katonda?\n20 Yesu yatuteerawo ekyokulabirako ekisingayo obulungi mu kwoleka obuwulize eri Katonda. Embeera ne bwe yabanga etya oba abantu ne bwe baamuyisanga batya, yasigala mwesigwa eri Kitaawe. Ng’ekyokulabirako, Yesu teyayonoona ne bwe yakemebwa Sitaani. (Matayo 4: 1-11) Abamu ku b’eŋŋanda za Yesu baali tebakkiriza nti ye Masiya era baagamba nti yali “atabuse omutwe,” naye Yesu yeeyongera okukola omulimu gwa Katonda. (Makko 3:21) Abalabe be bwe baamubonyaabonya, Yesu yasigala mwesigwa eri Katonda era teyagezaako kubeesasuza.—1 Peetero 2:21-23.\n21 Yesu yasigala mwesigwa eri Yakuwa ne bwe yabonyaabonyezebwa ennyo era n’attibwa mu ngeri ey’obukambwe. (Soma Abafiripi 2:8.) Tebeerezaamu ebyo bye yayolekagana nabyo ku lunaku lwe yattibwa. Yakwatibwa, abajulizi ab’obulimba baamulumiriza nti yavvoola, abalamuzi abaalimu kyekubiira baamusingisa omusango, abantu baamusekerera, era abasirikale baamutulugunya ne bamukomerera ku muti. Bwe yali afa yagamba nti: “Kiwedde!” (Yokaana 19:30) Nga wayiseewo ennaku ssatu, Yakuwa yazuukiza Yesu n’amuwa omubiri ogw’omwoyo. (1 Peetero 3:18) Oluvannyuma lwa wiiki ntono, Yesu yaddayo mu ggulu, ‘n’atuula ku mukono gwa Katonda ogwa ddyo,’ era n’alinda Katonda amufuule Kabaka.—Abebbulaniya 10:12, 13.\n22. Ssuubi ki lye tulina olw’okuba Yesu yasigala nga mwesigwa eri Kitaawe?\n22 Olw’okuba Yesu yasigala nga mwesigwa eri Kitaawe, kati tulina essuubi ery’okufuna obulamu obutaggwaawo mu lusuku lwa Katonda ku nsi, ng’ekigendererwa kya Yakuwa bwe kyali okuva ku lubereberye. Mu ssuula eddako, tujja kulaba engeri okufa kwa Yesu gye kutusobozesa okuba n’essuubi ery’okufuna obulamu obutaggwaawo.\n^ lup. 11 Yakuwa ayitibwa Kitaffe olw’okuba ye yatutonda. (Isaaya 64:8) Yesu ayitibwa Mwana wa Katonda olw’okuba Yakuwa ye yamutonda. Bamalayika ne Adamu, nabo bayitibwa baana ba Katonda.—Yobu 1:6; Lukka 3:38.\nEKISOOKA: YESU YE MASIYA\n“Ggwe Kristo.”—Matayo 16:16\nTumanya tutya nti Yesu ye Masiya?\nMatayo 3:16, 17; Yokaana 1:32-34\nYakuwa yakiraga nti Yesu Mwana we.\nMikka 5:2; Matayo 2:1, 3-9\nYesu yatuukiriza obunnabbi bwonna obukwata ku Masiya.\nEKY’OKUBIRI: YESU YALI MALAYIKA NGA TANAJJA KU NSI\n‘Nnava mu ggulu.’—Yokaana 6:38\nKiki Yesu kye yakola ng’ali mu ggulu?\nAbakkolosaayi 1:15, 16\nYakuwa yasooka kutonda Yesu, oluvannyuma n’amukozesa okutonda ebintu ebirala byonna. Yesu yali ne Kitaawe okumala obuwumbi n’obuwumbi bw’emyaka, era Kitaawe yamuyigiriza ebintu bingi.\nYakuwa yatuma Yesu ku nsi.\nEKY’OKUSATU: YESU AYAGALA NNYO ABANTU\n“Muleke abaana abato bajje gye ndi.”—Makko 10:14\nNgeri ki eza Yesu z’osinga okwagala?\nYesu yali wa kisa, era abantu baayagalanga nnyo okwogera naye.\nYokaana 4:9, 27\nYesu yawanga abakazi ekitiibwa era yabayisanga bulungi.\nYokaana 13:2-5, 12-17\nYesu yali mwetoowaze.\nMatayo 9:35, 36; Makko 1:40-42\nYesu yali ayagala nnyo okuyamba abantu.\nEKY’OKUNA: YESU YAKOLANGA KATONDA BY’AYAGALA\n“Mmalirizza omulimu gwe wampa okukola.”—Yokaana 17:4\nEkyokulabirako Yesu kye yatuteerawo kituyamba kitya okubeera abeesigwa?\nYesu yasigala mwesigwa bwe yakemebwa Omulyolyomi.\nYesu yeeyongera okukola Katonda by’ayagala ab’eŋŋanda ze ne bwe baagamba nti yali atabuse omutwe.\n1 Peetero 2:21-23\nYesu teyeesasuza balabe be.\nYesu yasigala mwesigwa eri Katonda okutuukira ddala okufa.\nAbebbulaniya 10:12, 13; 1 Peetero 3:18\nYakuwa yazuukiza Yesu, era oluvannyuma lw’ekiseera Yesu yaddayo mu ggulu.


Bukedde Online - Omusajja yantama lwa bwenzi\nOMUSAJJA gwe nasookerako yannema lwa bwenzi. Nze Betty Namazzi. Mbeera Kawempe. Twatandika obufumbo mu 1998 ng’omukwano gw’ewala gutukeese. Baze yali musajja muzimbi nga tubeera naye mu maka gaffe agasangibwa e Kawempe.\nEntandikwa y’obufumbo bwaffe yali nnungi kuba omusajja yali yeeyisa mu ngeri ey’obuvunaanyizibwa era nga tanjuza mu bintu ebisinga obungi.\nWaayitawo emyaka ebiri n’akyusa embeera ze. Nga bw’akomawo awaka atuukira mu kuyomba nga n’obuvunaanyizibwa bw’awaka yabusuulawo nga takyagula wadde emmere. Ebiseera ebimu yakomangawo matumbibudde newankubadde nga ku mulimu yali anyukayo ng’obudde bukyali. Emyaka ebiri miramba gyaggwaako nga nfumbira ku bugubi.\nEkyannyamba bino byonna okugenda okubeerawo twali tetunnazaala baana. Natandika okunoonyereza ku kyali kivuddeko omusajja okukyusa embeera ze okutuusa bwe nakizuula nga yali yenyigira mu bikolwa eby’obwenzi.\nNagezaako okusala amagezi okutereeza embeera ne nsoberwa kuba ewaffe yali takyalangayo era nga tebamumanyi mu butongole. Lwali lumu, yali agenze ku mulimu ne wabaawo omu ku baali baganzi be eyasula awaka omulambo gw’omwana eyali yaakazaalibwa.\nOmusajja bwe yafuna amawulire teyaddamu kulabikako.Wiiki yonna yaggwaako nga talabiseeko okutuusa ab"ewaabwe bwe baakima omulambo ne bagutwala okuguziika e Bugerere gye bamuzaala. Embeera yampitirirako ne


Bukedde Online - Gashumba totuzannyirako tujja kukusiba - abantu\nGashumba totuzannyirako tujja kukusiba - abantu\nMu Kkanisa nayo eriyo ababbi - Polof Nsibambi\nâ€˜Abaawule mulwanyise obutabanguko mu mak...\nAdded 13th December 2009\nBagambye nti tebawagira kuwa maama wa Nabukeera ssente zaasondebwa ate era tebawagira kuziwa baana bataliiko mwasirizi, Gashumba ateekwa okutwala Nabukeera mu Amerika bwâ€™ataakikole yâ€™ajja okuvunaanyizibwa ku byonna ebinaddirira.\nMinisita wa Kabaka owâ€™ebyobulamu, Nelson Kawalya yagamby\nMinisita wa Kabaka owâ€™ebyobulamu, Nelson Kawalya yagambye nti okuggyako Gashumba okwekwasa, ssente ezaamuwebwa oba zaalaga zâ€™alinawo zimala okuyamba Nabukeera ngâ€™ali mu Amerika gyâ€™alina okulongoosebwa.\nâ€œNsaba gavumenti eveeyo nâ€™amaanyi bavunaane Gashumba era anoonyerezebweko kubanga eggwanga lirina okwewala abantu nga bano abajja nâ€™ekigendererwa ekyâ€™okuyamba abali mu buzibu ate ne babaleka mu bbangaâ€ Kawalya bwe yategeezezza.\nGashumba yalangiridde bwâ€™avudde mu bya Nabukeera oluvannyuma lwa Sofia Nakandi (maama) wa Nabukeera okusaba ebyâ€™okutwala omwana mu Amerika babiveeko olwo ssente zimuweebwe azimbemu enju, Nabukeera mwâ€™anaabeera.\nGashumba yategeezezza nti ssente alinawo obukadde 25 zâ€™ayagala okugabira aba Sanyu Babies Home e Namirembe nâ€™aba Katalemwa Cheshire Home. Omusumba Atanansi Kiriggwajjo owâ€™amakanisa ga City Of Jesus yagambye nti obukadde 25, ezo ssente nnyingi nnyo kubanga bagulako tikiti za nnyonyi ezisigaddewo kubalabirira.\nEddwaliro lya Shriners Hospital for Children e Galvaston mu Amerika lyakkiriza okulongoosa Nabukeera ku bwereere, ngâ€™ekyetaagisaÂ ze ssente zâ€™okulabirira abamujjanjaba mu kiseera kyâ€™anaamala mu Amerika. Omukisa gwâ€™okujjanjaba Nabukeera kuggwako mu October 2010 lwâ€™aliweza emyaka 18.\nKiriggwajjo yagambye nti obukadde 25 zenkana doola 13,000. Tikiti yâ€™ennyonyi okugenda Amerika nâ€™okudda eri wansi wa doola 2,000, bwe baba bagenda basatu (Nabukeera, Gashumba ne Nakandi) kyetaagisa doola 6,000 (mu za Uganda ezo teziwera bukadde 12).\nBaba basigazza obukadde 13 ezo zaakulya nâ€™okubalabirira nga bali mu Amerika okumala omwezi gumu. Nâ€™agattako nti Gashumba alina okulaga kyâ€™ayagaza ssente endala ezisukka ku bukadde 25, era bwe banaagenda mu Amerika ye Kiriggwajjo amanyiiyo Bannayuganda abasobola okuyamba okubalabirira.\nSarah Mukasa owâ€™e Bukesa: Gashumba bwâ€™ataatwale Nabukeera avunaanibwe kubanga abantu bamanyi nti mu Uganda mulimu abaana bangi abetaaga obuyambi, kyokka zino ssente baazisondera Nabukeera so si baana abo. Tetusobola kukkiriza Gashumba kukozesa ssente ye nga bwâ€™ayagala.\nHellen Ssanyu: nnakolako ne Gashumba mu kitongole ekimu mu biseera byâ€™okuyamba Nabukeera nange nnewuunyizzaÂ okuwulira nti ebya Nabukeera bikyalanda. Gashumba byâ€™atandise okukola biraga nti yandiba nga yalina ekigendererwa ekirala.\nAbasawo bâ€™e Mengo Christine Nakazibwe ne Loy Kabanda: Okuddira ssente za Nabukeera nâ€™oziwa abatalina mwasirizi olwâ€™okuba nnyina wâ€™omwana akusabye zizimbe ennyumba kiraga Gashumba bwe yava ku mulamwa. Maama wa Nabukeera alabika naye yeekyaye ngâ€™alaba tewali kigenda mu maaso kwe kwagala waakiri bamuzimbire enju. Ssinga Gashumba yatwala omwana ebweru tewali Nakandi we yandisinzidde kumusaba ssente kuzimbamu nju.\nIsmail Nyanzi owâ€™e Kasubi: We twasondera ssente za Nabukeera twategeezebwa nti 2009 we gunaggweerako anaaba ateredde olususu. Gashumba ave mu kutuzannyisa. Assibweko akakiiko kabuulirize. Maama wa Nabukeera bwâ€™awa ekirowoozo okumuzimbira enju, ggwe onyiiga bunyiizi nâ€™olangirira kuwa ssente bakateyamba?\nMerabu Kagoobya owâ€™e Ntebe: Bino byekwaso Gashumba abuzaabuzizza nnyo abantu kyâ€™ekiseera alambike bulungi ebintu bino\nDeo Mutebi: abaasondera Nabukeera ssente bonna tebaalina kirowoozo kya Katalemwa oba Sanyu Babies Home, baaziweerayo mu mutima gwa Nabukeera era singa wabaawo ebikyuse ssente zaabwe ziddire Nabukeera.\nGrace Mukupe: Nze ngâ€™omuzadde bintabudde era singa Nabukeera talongoosebwa, Gashumba tujja kumuvunaana asalirwe omusango ensi yonna ekimanye bwâ€™ali omukyamu. Eggulo Gashumba yategeezezza Bukedde nti oluvannyuma lwâ€™amasimu gaafunye nâ€™okutuukirirwa abantu abangi abalumirirwa Nabukeera, asazeewo okuva ku bya Nakandi asale amagezi gonna okutwala Nabukeera mu Amerika.\nYagambye nti okusalawo okuwa ssente abaana abataliiko mwasirizi yabadde asobeddwa ebyavudde mu maama wa Nabukeera ate ngâ€™alowooza nti teri ayinza kwagala mwana kusinga nnyina.Kyokka byâ€™awulidde bimulaze nti abantu tebawagira kya kuwa Nakandi ssente, era tebawagira kuziwa baana balala okuggyako okujjanjaba Nabukeera.\nEkyo (okujjanjaba Nabukeera) kye tugenda okukola. Nabukeera asoma mu S1 mu St. Lawrence (Horizon) yayokebwa nnyina omuto e Masaka nâ€™ayonooneka olususu.\nEkyabadde mu kutuuza Bisopu w'Abasodokisi e Gulu\nPulesidenti Museveni awadde abasodikisi obukadde 300 ez'okuzimba Lutikko\nOmulabirizi Kityo Luwalira asabye abakkiriza okulwanyisa ebikolwa bya Sitaani mu 2017


Jjangu otubuulire lwaki mwatulugunya Zaake!! Kadaga ayise Gen. Jeje Odongo anyonyole - Watchdog Uganda\nRebecca kadaga omukubiriza w'olukiiko lwe Gwanga ku kkono ne Minisita we nsonga z'omunda Gen. Jeje Odong\nOMUKUBIRIZA w’olukiiko lwe Ggwanga olukulu Rebecca Alitwala Kadaga avudde mbeera nasalawo okutumya Minisita we nsonga z’omunda Gen. Jeje Odongo alabikeko mu maaso ga Palimenti anyonyole ku bikwata ku kutulugunyizibwa kw’omubaka wa Mityana Munisipalite Francis Zaake Butebi.\nZaake yakwatibwa poliisi ye Mityana gye buvuddeko ku bigambibwa nti yali agaba emmere mu batuuze ekikolwa ekyawerebwa omukulembeze we Ggwanga era natulugunyizibwa byansusso ekyamuviirako okufuna ebiwundu ebyamaanyi era nga kaati ajjanjabibwa mu ddwaliro e Lubaga.\nBwabadde aggulawo olutuula lwa Palimenti ku lw’okubiri Sipiika kadaga agambye nti yagenze mu ddwaliro nakyalirako ku mubaka Zaake kyokka ekyamwewunyisizza kwe kuba nti yamusanze mu mbeera mbi oluvanyuma lw’okutulugunyizibwa abakuuma ddembe.\n“Newunyizza okusanga omwana nga amaaso gonna bagakuba era nga tegalaba bulungi, okusinziira ku mbeera gyalimu Minisita Jeje Odongo alina okujja wano ku lw’okuna atunyonyole ku mbeera lwaki omubaka omulamba yakubwa okutuuka ku ssa lino” Kadaga abadde omukambwe bwagambye.\nAyongeddeko nti yeetaaga buli eyali emabega w’okutulugunya Zaake akwatibwe avunanibwe kubanga ekikolwa ekyakolebwa ku mubaka omulamba kyali kimenya mateeka.\nPulezidenti Museveni naye gye buvuddeko yavaayo nanenya abakuuma ddembe okukwata zaake kyokka nga nabantu abalala okuli ne ba Minisita baagenda mu maaso n’okugaba emmere mu lujjudde.


Bukedde Online - Ow’emyaka 46 afi iridde mu nnyumba\nABATUUZE b’oku kitundu kya Katale mu muluka gwa Makindye I baguddemu eky’ekkango bwe basanze mutuuze munnaabwe ng’afi iridde mu nnyumba.\nAbamu ku batuuze nga balingiza mu nnyumba omubadde omulambo gwa Manji mu katono.\nOlivia Manji, ow’emyaka 46 yasangiddwa munne gw’abadde abeera naye mu nnyumba ng’afudde oluvannyuma lw’okumala ebbanga ng’atawaanyizibwa obulwadde bw’ebizimba mu lubuto era ng’abatuuze bateebereza nti bye byamusse.\nRuth Kitondekijja, abadde abeera ne Manji yategeezezza nti yalese amuzuukusizza ku ssaawa 11:00 ez’oku makya okugenda okukola era ye n’amuleka ng’azuukuse wabula yagenze okudda ku ssaawa 4:00 ez’oku makya yamusanze agudde mu bbaafu gy’abadde ayolezaamu.\nKitondekijja agamba nti ekiro, Manji yamugambye nti teyeewulira bulungi era n’amugamba akeere mu ddwaaliro wabula kyamuweddeko ng’afudde kwe kuyita abatuuze okumuyamba ku munne.\nSsentebe w’ekyalo kino, Richard Kigongo agamba yategeezeddwa nga Manji afudde era n’atuuka mu kifo n’asaba abatuuze bakkakkane nga bwe balinda poliisi.\nYagambye nti abantu balina okwewandiisa mu byalo gye babeera kyanguyire abakulembeze okubaawula nga bafunye obuzibu.\nAkulira ebyokwerinda ku lukiiko lw’ekyalo kya Katale, Mohammad Ssekandi yasabye abantu okweyisa obulungi kubanga omukyala ono ayambiddwa abatuuze nga n’abooluganda be tebannatuuka era baagenze okutuuka ng’embeera eri bulungi.\nYabasabye okukolagana ne poliisi ebayambe mu bye bakola. Florence Musiime, omu ku mikwano gy’omugenzi agamba poliisi ebamazeemu amaanyi kubanga yategeezeddwa nga baakazuula omufu wabula etutte ebbanga ddene okutuuka nga ne bw’etuuse bakubye bifaananyi byabwe ne bagenda nga tebabategeezezza kiddako.\nAsabye poliisi okukomya okuyisa mu bantu amaaso era nti y’ensonga lwaki abatuuze abalala bava mu mbeera ne balwana nayo ng’emitawaana nga gino giguddewo.\nAbatuuze baategeezezza nti Manji abadde mutuuze mulungi era ng’atera okuyamba abalala ate nga tava mu Kkanisa.\nJenaro Odarau atwala poliisi y’e Nabisaalu etwala ekitundu kino agaanyi okubaako ky’ayogera ku nsonga eno wabula nti alinda bakulu abamutwala bajje beekebejje omulambo wabula nga bano tebaalabiddwaako okutuusa abaserikale abalala lwe baatuuse n’omukugu okuva mu kitongole kya poliisi ekinoonyereza bwe bazze n’abakkiriza okukola ku mulambo.\nOmugenzi waakuziikibwa mu disitulikiti y’e Paliisa ku kyalo Kabwendasi.


Bukedde Online - Poliisi etabukidde kansala okugirimbi ku bya muwala we okuwambibwa\nPoliisi etabukidde kansala okugirimbi ku bya muwala we okuwambibwa\nMukyala wa Mesach asitudde omubiri!!.\nMuseveni ayozaayozessa Onyango olw'okuwangula...\nPOLIISI e Masaka eragidde kansala Kabugo Mugendawala akwatibwe aggalirwe ku bigambibwa nti yagiwudiisa ng’omwana we bwe yali awambiddwa.\nMugendawala ne muwala we\nKiddiridde poliisi okunoonyereza n’ezuula ng’omwana Zahara Nakabugo 16, bw’atawambibwangako.\nOmwogezi wa poliisi mu Masaka, Lameck Kigozi yategeezezza nti Mugendawala yalina ekkobaane mu kubuzibwawo kwa Nakabugo n’ekigendererwa ky’okufuna ssente mu bantu ng’agamba nti abaawamba omwana we baamukubira essimu nga bamusaba obukadde 5.\nKigozi yagasseeko nti poliisi yakola kyonna ekisoboka okuzuula abantu abaakubira Mugendawala amasimu nga bamusaba ssente bamuddize muwala we wabula baakizuula nga tewali ssimu yonna yali emukubiddwa ku nsonga yeekuusa ku mwana.\nNakabugo yabula okuva ku ssomero lya Kirimya Vocation Secondary School nga November 23, 2018.\nOluvannyuma, kitaawe yaddukira ku poliisi e Masaka n’ategeeza ng’omwana we bwe yali abuziddwaawo ng’abamulina bamusaba obukadde 5 okumumuddiza nga mulamu.\nKigambibwa nti omwana ono bwe yava ku ssomero, yagenda Mukono ewa mukwano gwe ng’eno gye yavudde n’agenda ewa kkojjaawe e Nkuke mu disitulikiti y’e Lwengo wiiki ewedde.\nKyokka poliisi egamba nti omwana ono yakukunuddwa mu bitundu by’e Kireka gy’aludde nga yeekukumye.\nSitatimenti za Mugendawala ne muwala we Nakabugo okukontana kyavuddeko akulira okunoonyereza ku buzzi bw’emisango mu Greater Masaka Ronald Bogere okulagira poliisi e Masaka ekwate Kabugo aggalirwe.\nNakabugo yategeezezza nti yali yagenda kukyalira mukwano gwe mu bitundu by’e Mukono era oluvannyuma lw’okulaba amawulire nga gamwogerako nga bwe yali abuziddwaawo kwe kusalawo n’agenda ewa kkojjawe e Kireka.\nkansala Kabugo Mugendawala


Engeri gy’Oyinza Okufuuka Mukwano gwa Katonda (Yakobo 2:23)\nBISOME MU Abbey Abui Alur American Sign Language Amharic Angolan Sign Language Argentinean Sign Language Armenian Armenian (West) Attié Aymara Azerbaijani Azerbaijani (Cyrillic) Bassa (Cameroon) Bassa (Liberia) Batak (Karo) Batak (Simalungun) Batak (Toba) Belize Kriol Biak Bislama Bolivian Sign Language Boulou Bété Cambodian Chavacano Chichewa Chin (Tiddim) Chitonga Chitonga (Malawi) Chitonga (Zimbabwe) Chitumbuka Chiyao Chokwe Chopi Chuabo Cibemba Cinyanja Colombian Sign Language Cuban Sign Language Damara Dangme Douala Drehu Dusun Dutch Efik English Estonian Ewe Fante Fijian Fon French Ga Guarani Guarani (Bolivia) Guerze Gun Guéré Haitian Creole Hausa Herero Hindi Hunsrik Iban Ibinda Igbo Indian Sign Language Indonesian Irish Italian Javanese Jula Kabiye Kabuverdianu Kachin Kannada Karen (S'gaw) Khana Kikamba Kikaonde Kikongo Kikuyu Kimbundu Kinyarwanda Kipende Kirghiz Kiribati Kirundi Kisi Kisonge Kongo Korean Kpelle Krio Kurdish Kurmanji Kwangal Kwanyama Kyangonde Lamba Lhukonzo Lingala Lomwe Lucholi Luganda Lugbara Lunda Lunyankore Luo Luswayiri Luteso Lutoro Luvale Luwalabu Macua Malagasy Malayalam Maltese Mambwe-Lungu Marathi Mauritian Creole Mazahua Mbunda Meru Moore Myanmar Navajo Ndau Ndebele Ndebele (Zimbabwe) Ndonga Ngangela Nias Nigerian Pidgin Nyaneka Nyungwe Nzema Okpe Oromo Otetela Pidgin (Cameroon) Ponapean Portuguese Portuguese (Portugal) Quechua (Ayacucho) Quechua (Bolivia) Quechua (Cuzco) Quichua (Imbabura) Quichua (Santiago del Estero) Romanian Romany (Eastern Slovakia) Romany (Macedonia) Romany (Macedonia) Cyrillic Romany (Southern Greece) Russian Samoan Sangir Sango Sena Sepedi Setswana Seychelles Creole Sidama Silozi Sinhala Spanish Sranantongo Sunda Swati Tahitian Tajiki Talian Tamil Tandroy Tankarana Thai Thai Sign Language Tigrinya Tiv Tongan Tshiluba Tshwa Tsonga Turkish Twi Ukrainian Umbundu Urdu Urhobo Uruund Vezo Vietnamese Wallisian Welsh Wolaita Yacouba Zande Zulu\n1, 2. Abamu ku bantu abaali mikwano gya Yakuwa be baani?\nMUNTU wa ngeri ki gwe wandyagadde abeere mukwano gwo? Oboolyawo wandyagadde omuntu akola ebintu ebikusanyusa, akwanguyira okukolagana naye, era alina ekisa n’engeri endala ennungi.\n2 Waliwo abantu Yakuwa Katonda be yafuula mikwano gye. Ng’ekyokulabirako, Ibulayimu y’omu ku bantu abaali mikwano gya Yakuwa. (Isaaya 41:8; Yakobo 2:23) Ate era Yakuwa yayagala nnyo Dawudi. Yagamba nti Dawudi yali ‘asanyusa omutima gwe.’ (Ebikolwa 13:22) Ne nnabbi Danyeri yali wa “muwendo nnyo” eri Yakuwa.—Danyeri 9:23.\n3. Lwaki Ibulayimu, Dawudi, ne Danyeri baali mikwano gya Yakuwa?\n3 Lwaki Ibulayimu, Dawudi, ne Danyeri baali mikwano gya Yakuwa? Yakuwa yagamba Ibulayimu nti: “Owulirizza eddoboozi lyange.” (Olubereberye 22:18) Yakuwa afuuka mukwano gw’abo abamugondera. N’eggwanga eddamba lisobola okufuuka mikwano gya Yakuwa. Yakuwa yagamba eggwanga lya Isirayiri nti: “Mugondere eddoboozi lyange, nange nja kubeera Katonda wammwe, nammwe mubeere bantu bange.” (Yeremiya 7:23) N’olwekyo, naawe bw’oba nga ddala oyagala okufuuka mukwano gwa Yakuwa, olina okumugondera.\nYAKUWA AYAMBA MIKWANO GYE\n4, 5. Yakuwa ayamba atya mikwano gye?\n4 Bayibuli egamba nti Yakuwa anoonya akakisa “okulaga amaanyi ge ku lw’abo abalina omutima ogutuukiridde gy’ali.” (2 Ebyomumirembe 16:9) Mu Zabbuli 32:8, Yakuwa agamba mikwano gye nti: “Nja kukuwa amagezi era nkulage ekkubo ly’olina okuyitamu. Nja kukubuulirira ng’eriiso lyange likuliko.”\n5 Kyokka waliwo omulabe ow’amaanyi ayagala okutulemesa okubeera mikwano gya Katonda. Naye Yakuwa mwetegefu okutuyamba. (Soma Zabbuli 55:22.) Olw’okuba tuli mikwano gya Yakuwa, tumuweereza n’omutima gwaffe gwonna era tusigala tuli beesigwa gy’ali ne bwe tuba mu mbeera enzibu. Tumwesigira ddala ng’omuwandiisi wa Zabbuli eyagamba nti: “Olw’okuba ali ku mukono gwange ogwa ddyo, sirisagaasagana.” (Zabbuli 16:8; 63:8) Naye Sitaani ageezaako atya okutulemesa okubeera mikwano gya Yakuwa?\nEBY’OBULIMBA SITAANI BYE YAYOGERA KU YOBU\n6. Bya bulimba ki Sitaani by’ayogera ku bantu?\n6 Mu Ssuula ey’ekkumi n’emu twalaba nti Sitaani alina eby’obulimba bye yayogera ku Yakuwa. Yagamba nti mulimba era nti si mwenkanya olw’okuba teyaleka Adamu ne Kaawa okwesalirawo ekituufu n’ekikyamu. Ekitabo kya Yobu kiraga nti Sitaani alina n’ebintu eby’obulimba by’ayogera ku bantu abaagala okubeera mikwano gya Katonda. Sitaani agamba nti baweereza Katonda olw’okuba balina bye bamufunako so si lwa kuba nti bamwagala. Ate era Sitaani agamba nti asobola okuggya abantu bonna ku Katonda. Ka tulabe kye tuyigira ku Yobu n’engeri Yakuwa gye yamuyambamu.\n7, 8. (a) Kiki ekyafuula Yobu okuba ow’enjawulo ku bantu abaaliwo mu kiseera kye? (b) Biki Sitaani bye yayogera ku Yobu?\n7 Yobu y’ani? Yobu yali muntu mulungi nnyo eyaliwo emyaka nga 3,600 emabega. Yakuwa yagamba nti mu kiseera ekyo ku nsi tekwaliko muntu mulala eyali nga Yobu. Yobu yali atya nnyo Katonda, era yali tayagalira ddala bintu bibi. (Yobu 1:8) Awatali kubuusabuusa Yobu yali mukwano gwa Yakuwa.\n8 Sitaani yagamba nti Yobu yali taweereza Katonda mu bwesimbu. Sitaani yagamba Yakuwa nti: “Tomutaddeeko lukomera okumwetooloola ye n’ennyumba ye, ne byonna by’alina? Omulimu gw’emikono gye oguwadde omukisa, era n’ebisolo bye byaze mu nsi. Kale golola omukono gwo omuggyeko byonna by’alina, olabe obanga taakwegaanire mu maaso go.”—Yobu 1:10, 11.\n9. Kiki Yakuwa kye yakkiriza Sitaani okukola?\n9 Sitaani yagamba nti Yobu yali aweereza Yakuwa olw’okuba yali alina by’amuwa. Sitaani era yagamba nti yali asobola okuleetera Yobu okulekera awo okuweereza Yakuwa. Yakuwa teyakkiriza nti ebyo Sitaani bye yayogera byali bituufu, naye yamukkiriza agezese Yobu. Ekyo kyandiraze obanga Yobu yali aweereza Yakuwa olw’okuba yali amwagala.\nSITAANI AGEZESA YOBU\n10. Sitaani yagezesa atya Yobu, naye Yobu yeeyisa atya?\n10 Okusooka, Sitaani yaleetera ensolo za Yobu okubbibwa n’okuttibwa. Oluvannyuma Sitaani yatta abaweereza ba Yobu abasinga obungi. Yobu yafiirwa ebintu bye byonna. Ate era Sitaani yakozesa omuyaga ogw’amaanyi okutta abaana ba Yobu ekkumi. Kyokka Yobu yasigala nga mwesigwa eri Yakuwa. “Mu ebyo byonna ebyamutuukako, Yobu teyayonoona wadde okunenya Katonda.”—Yobu 1:12-19, 22.\nYakuwa yawa Yobu emikisa olw’okusigala nga mwesigwa gy’ali\n11. (a) Kiki ekirala Sitaani kye yakola Yobu? (b) Yobu yeeyisa atya?\n11 Sitaani teyakoma awo. Yasoomooza Katonda ng’agamba nti: “Golola omukono gwo okwate ku magumba ge n’omubiri gwe, olabe obanga taakwegaanire mu maaso go.” Bw’atyo Sitaani yaleetera Yobu obulwadde obw’amaanyi ennyo. (Yobu 2:5, 7) Kyokka Yobu yasigala mwesigwa eri Yakuwa. Yagamba nti: “Okutuusa lwe ndifa, siryeggyako bugolokofu bwange!”—Yobu 27:5.\n12. Yobu yakyoleka atya nti Sitaani mulimba?\n12 Yobu yali tamanyi Sitaani bye yali amwogeddeko era yali tamanyi na nsonga lwaki yali abonaabona nnyo. Yali alowooza nti Yakuwa ye yali amuleetedde ebizibu ebyo. (Yobu 6:4; 16:11-14) Wadde kyali kityo, Yobu yasigala mwesigwa eri Yakuwa. Waali tewakyaliwo kubuusabuusa kwonna ku nsonga lwaki Yobu yali aweereza Yakuwa. Yali amuweereza lwa kuba yali amwagala. Sitaani bye yali amwogeddeko byonna byali bya bulimba!\n13. Yobu okusigala nga mwesigwa kyavaamu birungi ki?\n13 Wadde nga Yobu yali tamanyi byaliwo mu ggulu, yasigala nga mwesigwa eri Katonda era n’akyoleka nti Sitaani mubi nnyo. Yakuwa yawa Yobu emikisa olw’okusigala nga mwesigwa gy’ali.—Yobu 42:12-17.\nEBY’OBULIMBA SITAANI BY’AKWOGERAKO\n14, 15. Bya bulimba ki Sitaani by’ayogera ku bantu bonna?\n14 Ebyo ebyatuuka ku Yobu birina kye bituyigiriza. Sitaani agamba nti tuweereza Yakuwa olw’okuba tulina bye tumufunako. Mu Yobu 2:4, Sitaani yagamba nti: “Omuntu anaawaayo byonna by’alina olw’obulamu bwe.” N’olwekyo, ebyo Sitaani bye yayogera ku Yobu bikwata ku bantu bonna. Oluvannyuma lw’emyaka mingi nga Yobu amaze okufa, Sitaani yali akyasoomooza Yakuwa era ng’akyayogera eby’obulimba ku baweereza be. Ng’ekyokulabirako, Engero 27:11 wagamba nti: “Mwana wange beeranga wa magezi osanyusenga omutima gwange, ndyoke mbeere n’eky’okuddamu eri oyo ansoomooza [oba, anvuma].”\n15 Osobola okusalawo okugondera Yakuwa n’ofuuka mukwano gwe, bw’otyo n’okiraga nti Sitaani mulimba. Ne bwe kiba nga kikwetaagisa okukola enkyukakyuka ez’amaanyi mu bulamu bwo okusobola okufuuka mukwano gwa Katonda, ba mukakafu nti bw’onoosalawo okukola enkyukakyuka ezo, ojja kuba osazeewo bulungi nnyo! Eno nsonga nkulu nnyo. Sitaani agamba nti bw’onoofuna ebizibu tojja kusigala ng’oli mwesigwa eri Katonda. Afuba nga bw’asobola okutulemesa okuba abeesigwa eri Katonda. Ekyo akikola atya?\n16. (a) Bukodyo ki Sitaani bw’akozesa okulemesa abantu okuweereza Yakuwa? (b) Sitaani ayinza kugezaako atya okukulemesa okuweereza Yakuwa?\n16 Sitaani akozesa obukodyo obw’enjawulo okugezaako okutulemesa okubeera mikwano gya Katonda. Alumba abantu ng’alinga ‘empologoma ewuluguma, ng’anoonya gw’anaalya.’ (1 Peetero 5:8) N’olwekyo, tekyandikwewuunyisizza singa mikwano gyo, ab’eŋŋanda zo, oba abantu abalala bagezaako okukulemesa okuyiga Bayibuli n’okukola Katonda by’ayagala. Bw’obeera mu mbeera ng’eyo oyinza okuwulira ng’alumbiddwa. * (Yokaana 15:19, 20) Ate era Sitaani yeefuula nga “malayika ow’ekitangaala.” N’olwekyo ayinza okukozesa akakodyo kano okugezaako okukuleetera okujeemera Yakuwa. (2 Abakkolinso 11:14) Akakodyo akalala Sitaani k’akozesa okutulemesa okuweereza Yakuwa kwe kutuleetera okulowooza nti tetusobola kusanyusa Katonda.—Engero 24:10.\nGONDERA AMATEEKA GA YAKUWA\n17. Lwaki tugondera Yakuwa?\n17 Bwe tugondera Yakuwa tuba tukiraga nti Sitaani mulimba. Kiki ekinaatuyamba okugondera Yakuwa? Bayibuli egamba nti: “Oyagalanga Yakuwa Katonda wo n’omutima gwo gwonna n’obulamu bwo bwonna n’amaanyi go gonna.” (Ekyamateeka 6:5) Tugondera Yakuwa olw’okuba tumwagala. Bwe tuneeyongera okumwagala, tujja kweyongera okufuba okukola by’atulagira. Omutume Yokaana yagamba nti: “Okwagala Katonda kitegeeza okukwata ebiragiro bye; era ebiragiro bye tebizitowa.”—1 Yokaana 5:3.\n18, 19. (a) Ebimu ku bintu Yakuwa by’agamba nti bikyamu bye biruwa? (b) Tumanya tutya nti Yakuwa tasobola kutulagira kukola kintu kye tutasobola kukola?\n18 Ebimu ku bintu Yakuwa by’agamba nti bikyamu bye biruwa? Ebimu ku bintu ebyo biragiddwa mu kasanduuko akalina omutwe ogugamba nti, “ Kyawa Ebintu Yakuwa by’Akyawa.” Mu kusooka, oyinza okulowooza nti ebimu ku bintu ebyo si bibi nnyo. Naye bw’onoosoma ebyawandiikibwa ebiragiddwa era n’obifumiitirizaako, ojja kukiraba nti kya magezi okugondera amateeka ga Yakuwa. Ate era oyinza okukiraba nti waliwo enkyukakyuka ze weetaaga okukola mu bulamu bwo. Wadde ng’ekyo kiyinza okulabika ng’ekizibu, bw’onookola enkyukakyuka ezo, ojja kufuna emirembe n’essanyu olw’okubeera mukwano gwa Katonda. (Isaaya 48:17, 18) Naye tumanya tutya nti kisoboka okukola enkyukakyuka ng’ezo?\n19 Yakuwa tasobola kutulagira kukola kintu kye tutasobola kukola. (Ekyamateeka 30:11-14) Olw’okuba mukwano gwaffe, atumanyi bulungi okusinga bwe twemanyi. Amanyi obusobozi bwaffe n’obunafu bwaffe. (Zabbuli 103:14) Ebigambo by’omutume Pawulo ebiri mu 1 Abakkolinso 10:13 bituzzaamu amaanyi. Yagamba nti: “Katonda mwesigwa, tajja kubaleka kukemebwa kusukka ku kye muyinza okugumira, naye bwe mukemebwa ajja kubateerawo obuddukiro musobole okugumiikiriza.” Tusobola okuba abakakafu nti mu buli mbeera yonna Yakuwa asobola okutuwa amaanyi ge twetaaga okusobola okukola ekituufu. Naawe ajja kukuwa “amaanyi agasinga ku ga bulijjo” osobole okugumira embeera enzibu. (2 Abakkolinso 4:7) Oluvannyuma lwa Yakuwa okuyamba Pawulo mu biseera ebizibu, Pawulo yagamba nti: “Nnyinza byonna olw’oyo ampa amaanyi.”—Abafiripi 4:13.\nYAGALA EBYO KATONDA BY’AYAGALA\n20. Ngeri ki ennungi z’osaanidde okwoleka mu bulamu bwo era lwaki?\n20 Bwe tuba twagala okubeera mikwano gya Yakuwa, tuba tulina okulekera awo okukola ebintu by’atayagala. Naye era waliwo n’ekirala kye tuba tulina okukola. (Abaruumi 12:9) Mikwano gya Katonda gyagala ebyo by’ayagala. Ebimu ku byo byogerwako mu Zabbuli 15:1-5. (Soma.) Mikwano gya Yakuwa bafuba okumukoppa nga booleka engeri ennungi, gamba ‘ng’okwagala, essanyu, emirembe, obugumiikiriza, ekisa, obulungi, okukkiriza, obukkakkamu, n’okwefuga.’—Abaggalatiya 5:22, 23.\n21. Kiki ekinaakuyamba okwoleka engeri ezisanyusa Katonda?\n21 Kiki ekinaakuyamba okwoleka engeri ezo ennungi? Weetaaga okuyiga Yakuwa by’ayagala nga weesomesa Bayibuli obutayosa. (Isaaya 30:20, 21) Bw’onookola bw’otyo, ojja kweyongera okwagala Yakuwa, era bw’oneeyongera okumwagala, kijja kukwanguyira okumugondera.\n22. Bw’onoosalawo okugondera Yakuwa, kiki ky’onoofuna?\n22 Okukola enkyukakyuka mu bulamu bwo kiyinza okugeraageranyizibwa ku kweyambulamu engoye eziddugala n’oyambala ezitukula. Bayibuli egamba nti olina ‘okweyambulako omuntu ow’edda’ n’oyambala “omuntu omuggya.” (Abakkolosaayi 3:9, 10) Wadde nga kiyinza obutaba kyangu, bwe tukola enkyukakyuka era ne tugondera Yakuwa, asuubiza okutuwa ‘empeera ennene.’ (Zabbuli 19:11) N’olwekyo, salawo okugondera Yakuwa okirage nti Sitaani mulimba. Weereza Yakuwa, si lwa kuba nti osuubira empeera mu biseera eby’omu maaso, wabula olw’okuba omwagala. Bw’onookola bw’otyo, ojja kufuuka mukwano gwa Katonda!\n^ lup. 16 Kino tekitegeeza nti abantu abagezaako okukulemesa okuyiga Bayibuli Sitaani y’aba abakozesa butereevu. Sitaani ye “katonda w’ensi eno,” era “ensi yonna eri mu buyinza” bwe. N’olwekyo, tekyandikwewuunyisizza abantu abamu bwe bagezaako okukulemesa okuweereza Yakuwa.—2 Abakkolinso 4:4; 1 Yokaana 5:19.\nKYAWA EBINTU YAKUWA BY’AKYAWA\nOkuva 20:13; 21:22, 23\nEby’Abaleevi 20:10, 13, 15, 16; Abaruumi 1:24, 26, 27, 32; 1 Abakkolinso 6:9, 10\nEkyamateeka 18:9-13; 1 Abakkolinso 10:21, 22; Abaggalatiya 5:20, 21\n1 Abakkolinso 5:11\nEby’Abaleevi 6:2, 4; Abeefeso 4:28\nEngero 6:16, 19; Abakkolosaayi 3:9; Okubikkulirwa 22:15\nZabbuli 11:5; Engero 22:24, 25; Malaki 2:16; Abaggalatiya 5:20, 21\nEnjogera etesaana n’olugambo\nEby’Abaleevi 19:16; Abeefeso 5:4; Abakkolosaayi 3:8\nOkukozesa obubi omusaayi\nOlubereberye 9:4; Ebikolwa 15:20, 28, 29\nOkugaana okulabirira ab’omu maka go\n1 Timoseewo 5:8\nOkwenyigira mu by’obufuzi n’entalo\nIsaaya 2:4; Yokaana 6:15; 17:16\nOkunywa sigala n’enjaga\nMakko 15:23; 2 Abakkolinso 7:1\nEKISOOKA: MIKWANO GYA YAKUWA GIMUGONDERA\n“Mugondere eddoboozi lyange, nange nja kubeera Katonda wammwe, nammwe mubeere bantu bange.”—Yeremiya 7:23\nOsobola okufuuka mukwano gwa Katonda?\nOlubereberye 22:18; Yakobo 2:23\nIbulayimu yafuuka mukwano gwa Yakuwa olw’okuba yamukkiririzaamu era n’amugondera.\n2 Ebyomumirembe 16:9\nYakuwa ayamba abo abamugondera.\nZabbuli 25:14; 32:8\nYakuwa awa mikwano gye amagezi.\nYakuwa ayamba mikwano gye okwaŋŋanga ebizibu.\nEKY’OKUBIRI: YOBU YALI MUKWANO GWA KATONDA ERA YALI MWESIGWA GY’ALI\n“Mu ebyo byonna ebyamutuukako, Yobu teyayonoona wadde okunenya Katonda.”—Yobu 1:22\nSitaani yagezesa atya Yobu, naye Yobu yeeyisa atya?\nSitaani yagamba nti Yobu yali aweereza Katonda olw’ebyo Katonda bye yali amuwa so si lwa kuba nti yali amwagala.\nYakuwa yakkiriza Sitaani okuggya ku Yobu ebintu bye byonna. Ate era Sitaani yaleetera Yobu obulwadde obw’amaanyi ennyo.\nYobu yali tamanyi nsonga lwaki yali abonaabona nnyo, naye yasigala nga mwesigwa eri Katonda.\nEKY’OKUSATU: SITAANI AGEZAAKO OKUKUGGYA KU YAKUWA\n“Omuntu anaawaayo byonna by’alina olw’obulamu bwe.”—Yobu 2:4\nSitaani agezaako atya okwonoona enkolagana yaffe ne Yakuwa?\n2 Abakkolinso 11:14\nSitaani akozesa obukodyo obutali bumu okutuleetera okujeemera Yakuwa.\nAyagala tulowooze nti tetusobola kusanyusa Yakuwa.\n1 Peetero 5:8\nGondera Yakuwa ofuuke mukwano gwe owa nnamaddala. Ekyo kijja kulaga nti Sitaani mulimba.\nEKY’OKUNA: TUGONDERA YAKUWA OLW’OKUBA TUMWAGALA\n“Okwagala Katonda kitegeeza okukwata ebiragiro bye.”—1 Yokaana 5:3\nOyinza otya okufuuka mukwano gwa Yakuwa?\nYagala nnyo Katonda. Ekyo kijja kukuyamba okumugondera.\nIsaaya 48:17, 18\nBw’ogondera Yakuwa oganyulwa.\nBa mukakafu nti Yakuwa tayinza kukulagira kukola kintu ky’otosobola kukola.\nKola ekituufu, Yakuwa ajja kukuwa amaanyi ge weetaaga.\nYakuwa Katonda, Omutonzi w’eggulu n’ensi atukubiriza okufuna enkolagana ennungi naye era atusuubiza nti ajja kubeera mukwano gwaffe.\nOkwagala tekulina kukoma ku nneewulira eba mu mutima gwaffe.


Ebya Bobi Wine bituuse mu Palamenti ya Bungereza\nENSONGA za Bobi Wine bazitutte mu Palamenti ya Bungereza. Omubaka Dr. Paul William olwakutte omuzindaalo n’ategeeza Sipiika nti ebyatuuse ku mubaka Robert Kyagulanyi (Kyaddondo East) bitiisa n’asaba Bungereza esitukiremu okutaasa ababaka b’amawanga agali mu luse olumu nabo.\nYagambye nti Bobi Wine baamukutte ne bamuggalira n’atulugunyizibwa ate nga guno si gwe mulundi ogusoose nga kibeerawo mu Uganda.\nYajjukizza nti omwaka oguwedde omubaka Betty Nambooze (Mukono Municipality) yakubirwa mu palamenti n’okutuusa kati akyanyiga biwundu.\nYasabye gavumenti ya Bungereza esitukiremu okulwanirira ababaka b’amawanga agali mu luse olumu ne Bungereza basabe ekibiina ky’amawanga amagatte okuyingira mu nsonga za Bobi Wine okulaba nga zigonjoolwa.\nGuno si gwe mulundi ogusoose nga Dr. William atwala ensonga za Uganda mu palamenti ya Bungereza.\nMu April w’omwaka guno nga bali mu luku- ηηaana lwa CHOGM e Bungereza, yasituse n’ategeeza palamenti nga ne Pulezidenti Museveni mwali nti, obukulembeze obulungi buzingiramu ebintu bingi omuli n’okuleka ofi isi abalala ne bakwatamu.\nBino byabadde bigenda mu maaso e Bungereza, nga Bobi Wine ali mu Amerika atuuzizza oluku- ηηaana lw’abaamawulire mwe yayogeredde ku nsonga nnyingi ne ky’ategeka okuzzaako.\nYalutuuzizza Washington DC gy’ali mu kujjanjabibwa era yalugenzeemu ne munnamateeka we Omuzungu Robert Amsterdam. Yaweze nti ateekwa okuwangula olutalo lw’okulwanirira eddembe waakiri okufa.\nYabadde ayambadde ekkooti nga tasibye ttaayi ne ku mutwe ng’ataddeko akakoofi ira akamyufu. Yazze atambula asimba omuggo gw’abalema mu mukono gumu.\nOlwatandise okwogera n’ategeeza nti yabadde ajeemedde ebiragiro by’abasawo n’abooluganda lwe abaabadde bamugaanye okwogera olw’embeera y’obulamu bwe.\nOBULAMU BWE N’EBISAGO EBYAMUTUUSIBWAKO\n“Tulina okutereeza eka tutereeze ebyobulamu abantu bafune obujjanjabi obwetaagisa nga tetulina kutambula kugenda mu mawanga amalala okubufuna.\nNze nnina omukisa okujja mu Amerika ne nfuna obujjanjabi naye abantu bangi abavundira mu malwaliro nga tebafunye buyambi.\nNze sirina maanyi naye kye nnyinza okubakolera kwe kwogera ne ntuusa eddoboozi lyabwe ensi n’erimanya,” bwe yakkaatirizza.\nEBY’OKUDDA E UGANDA\nBwe baamubuuzizza oba anaakomawo mu Uganda n’ategeeza nti ateekwa okudda mu Uganda kubanga lye ggwanga lye, talinaayo walala. Yazaalibwa mu Uganda era aziikibwa mu Uganda.\nOkubeera mu Amerika nakyo nkitwala ng’okutulugunyizibwa kubanga sisobola kulaba ku famire yange n’abaana bange.\nBwe baamubuuzizza ku misango gy’okulya mu nsi olukwe, looya we Amsterdam n’ayingirawo n’ategeeza nti bino kkooti yagaanye okubyogerako kubanga emisango giri mu kkooti.\nWabula yamutegeezezza nti kino tekiri ku Bobi Wine ng’omuntu naye kikwata ku bantu bonna kubanga okusinziira ku bizze bibeerawo buli Munnayuganda aswala.\n“Kye twetaaga bwe bwenkanya kubanga tukimanyi nti abantu bonna benkana mu maaso g’amateeka era tusaba okulaba ng’obwenkanya buno tubufuna.\nGavumenti eby’okugamba nti temutulugunyangako yagambye nti nkola ya gavumenti okutulugunya abantu ne bamala ne babyegaana.\n‘‘Si nze nsoose okutulugunyizibwa, Abasiraamu mubalabye nga batulugunyizibwa, abantu bangi bavundira mu makomera ne mu malwaliro.”\nBino yabyogedde nga bw’awanika ebibatu okulaga abantu emikono egiyubuse. Mukyala wange alina ekibiina ky’obwannakyewa kati Gavumenti erowooza mwe bayisa ssente ekintu ekitali kituufu’’.\nKY’AYAGALA AMERIKA EKOLERE UGANDA\nOlwamubuuzizza kiki ky’ayagala abalwanirizi b’eddembe mu Amerika bakolere Uganda n’ayanukula mangu nti; “Nsaba muyimirire wamu n’abanyigirizibwa so si ababanyigiriza.\nOmubiri gwange mugulaba gujjudde enkovu ako kabonero naye nze nkyali mulamu, olususu luyubuka naye ndi mulamu,” bwe yayongeddeko.\nYeebazizza Pulezidenti Museveni nti abadde musaale okulwanirira okuzza emirembe mu Sudan ne Somalia.\nYagambye nti embeera ng’egenda eyonooneka Amerika teyinza kusirika n’asaba gavumenti ya Amerika esibe obuyambi bw’ebadde ewa Uganda mu byamagye n’ebyokulwanyisa.\nTetuyinza kusirika nga ssente z’omuwi w’omusolo obukadde bwa ddoola 500 tuziwa Uganda kyokka ng’eddembe lityoboolwa’’. Yatiisizza okutuusa obubaka bwe bumu mu bayinvesita abajja mu Uganda okuteeka ssente mu mafuta.\n“ Kye twetaaga okumanya nti abantu 33 abaakwatibwa mu Arua bayambibwa, bw’olaba ebigenda mu maaso mu Ethiopia omanya nti Uganda yeetaaga okuddayo ku nkola ey’okuzza emirembe abantu bafune obwenkanya,” Amsterdam bwe yayongeddeko.\nOmwogezi wa Gavumenti, Ofwono Opondo yategeezezza nti, Katikkiro wa Bungereza Thereza May yakyogera nti Dr. Paul William by’ayogera tabimanyi.\nBwe bibeera nga bituufu alina kuwandiikira Sipiika wa palamenti ya Bungereza oba gavumenti ya Bungereza ne bategeeza gavumenti ya Uganda.\nDr. William ky’agezaako okukola ayagala butaala n’okubeera ng’alabikira mu mawulire kye kimwogeza amafuukuule.\nKu bigambo Bobi Wine bye yayogedde Opondo yagambye nti Bobi Wine akomewo eka ensonga azitwale mu kkooti.\nYayongeddeko nti ebyokusaba ensi z’ebweru zimme Uganda obuyambi tebitandise na Bobi Wine nti n’abanene abaali bamusinga baalinga Dr. Paul Kawanga Ssemogerere baakigezaako kyokka tekyakola.\nOmwogezi wa UPDF, Brig. Richard Karemire yatageezezza nti ensonga zaabadde mu palamenti wiiki eno era Katikkiro wa Uganda Ruhakana Rugunda n’ategeeza gavumenti weeyimiridde.\nRugunda yategeezezza nti lipooti eyakoleddwa akakiiko erimu kyekubiira kubanga akakiiko tekaatuuka Arua awaali akavuyo ne pulezidenti Museveni gwe baayasiza emmotoka tebaamubuuza.


Bukedde Online - Emyezi ebiri sigenda mu nsonga\nNdi muwala wa myaka 21. Nneegatta oluvannyuma ne ng'enda mu kalwaliro ne ngula empeke okwetangira okufuna olubuto naye kati mmaze emyezi ebiri nga sigenda mu nsonga ate nkyasoma. Ntya okwekebeza okuzuula oba ndi lubuto.\nSsenga nnyinza okuba nga ndi lubuto?\nNdi muwala wa myaka 21. Nneegatta oluvannyuma ne hhenda mu kalwaliro ne ngula empeke okwetangira okufuna olubuto naye kati mmaze emyezi ebiri nga sigenda mu nsonga ate nkyasoma. Ntya okwekebeza okuzuula oba ndi lubuto. N’ekirala ssenga bwe nneegatta nfuna obulumi bungi ddala.\nMwana wange okusookera ddala olina okugenda mu ddwaaliro bakukebere okumanya oba oli lubuto.\nSimanyi ddagala ki lye baakuwa okutangira olubuto luno era kizibu okumanya oba wafuna olubuto oba nedda. N’ekirala okweraliikirira nakyo kireeta embeera eno n’otagenda mu nsonga naye nga toli lubuto. Naye baana bange simanyi lwaki mwegatta ate nga mutya embuto.\nAte okyasoma lwaki togumiikiriza n’omala okusoma. Oba ng’otya olubuto teweegatta oba si kyekyo olina okukozesa enkola ya kizaalaggumba weewale okufuna olubuto era oyinza n’okukozesa kondomu.\nAte bw’oba olubuto oba oyagala oba toyagala lulina okukula era oba olina omanyika nti olina olubuto era bw’osirika era tekikuyamba. Ate ennaku zino ekirungi osobola okuzaala n’oddayo n’osoma.\nSigaanyi kikola bubi abazadde ssinga oba osoma n’ofuna olubuto naye eyo ebeera ensobi tolina kyakukola.\nEkibuuzo ekyokubiri okufuna obulumi nga weegatta kirabika otya nnyo okufuna olubuto kale obukyala tebusobola kweta olw’okutya era tosobola na kufuna bwagazi. Mu mbera eyo olina kufuna bulumi.\nN’ekirala e Naguru Teenage Centre bagenda kukebera ku bwereere ate bagenda n’okuyamba okukubudaabuda ssinga bakusanga ng’oli lubuto. Genda e Bugolobi we wali Naguru Teenage Centre.\nSinagenda mu nsonga


Okubikkulirwa kwa Yesu Kristo. BNL Ministries - lug19\nOkubikkulirwa kwa Yesu Kristo.\n“Era ebiva eri Yesu Kristo, Omujulirwa Omwesigwa Omubereberye w’Abafu, era Afuga Bakabaka b’omu Nsi. Atwagala era Eyatusumulula mu bibi byaffe olw’omusaayi Gwe.”\n“Nze ndi Alufa ne Omega bw’Ayogera Mukama Katonda Abaawo era Eyabaawo era Ajja Okubaawo, Omuyinza w’ebintu byonna.”\nEmyoyo omusanvu mu maaso g’entebe gwe Mwoyo ogwali mu buli omu ku babaka omusanvu, nga gubawa obuweereza bwabwe eri omulembe buli omu gwe yalimu. Kati enjogera zino zonna ESU KRISTO nti, ‘Oyo Aliwo’, ne ‘Oyo Eyaliwo’, era ‘Ow’okujja’, ‘Omujulirwa Omwesigwa’, ‘Omubereberye okuva mu Bafu’, ‘Omulangira wa Bakabaka b’oku Nsi’, era ‘Alufa ne Omega’, ne ‘Ayinza Byonna’, mitwe oba bitiibwa ebinnyonnyola ku MUNTU OYO OMU, nga ye Mukama Yesu Kristo, Eyatunaazaako ebibi byaffe mu musaayi Gwe.\nOmwoyo wa Katonda mu Yokaana bw’Atyo bw’Annyonnyola okusobola okulaga Obwakatonda obw’oku Ntikko obwa Yesu Kristo n’okubikkula Obulamba bwa Katonda nga Katonda OMU. Ennaku zino waliwo ensobi ennene. Eri nti Bakatonda bali basatu so si omu. Okubikkulirwa kuno nga Yesu Kristo Yennyini bwe Yakuwa Yokaana, kugolola ensobi eyo. Tekiri nti waliwo Bakatonda basatu wabula waliwo Katonda omu ne wofiisi ssatu. Waliwo Katonda OMU n’ebitiibwa oba emitwe esatu, Kitaffe, Omwana, n’Omwoyo Omutukuvu. Okubikkulirwa kuno okw’ekitalo kwekwo ekkanisa eyasooka kwe yalina, era kuteekwa okuzaawulwa leero awamu n’engeri entuufu ey’okubatiza mu mazzi.\nKati abayizi ab’ennaku zino abasomerera eby’eddiini tebajja kukkiriziganya nange kubanga waliwo wano ekyawandiikibwa mu katabo k’Ekikristâayo. “Enjigiriza eya Tirininti (obusatu) eri ddala ku mutima oba omulamwa gw’Endagaano Empya. Endagaano Empya ewakanyizibwa mu ngeri y’emu ddala ng’Endagaano Enkadde mu kulowooza nti Katonda Tali omu Yekka. Ate ng’Endagaano Empya n’obutangaavu bwe bumu eyigiriza nti Kitaffe ye Katonda, n’Omwana ye Katonda era n’Omwoyo Omutukuvu ye Katonda nti era abasatu bano si bitundu bya njawulo eby’omuntu omu, wabula abantu (abaperesona) abasatu abayimiridde nga bakolaganira wamu. Awo we tubeerera n’enjigiriza ey’ekitalo ey’Abaperesona Abasatu naye Katonda omu.”\nBongera ne bagamba nti, “Katonda, okusinziira ku Bayibuli, si muntu omu, wabula abantu abasatu abali mu Katonda omu. Ekyo kye kyama kya Tirininti eky’ekitalo.”\nDdala bwe kiri. Abantu abasatu basobola batya okuba mu Katonda omu? Nga ojjeeko obutaba na Bayibuli ekiwagira, kiraga n’obutaba n’amagezi mu kulowooza. Abantu bano abasatu aba nnamaddala, wadde balimu ekintu kimu, baba bakola bakatonda basatu, oba si bwe kityo awo olulimi luba luggweereddemu ddala amakulu.\nDdamu nate owulirize ebigambo bino, “Nze Alufa era Omega, ow’Oluberyeberye era Asembayo, bw’Ayogera Mukama Abaawo, era Eyabaawo, era Ajja okubaawo, Omuyinza w’ebintu byonna.” Ono ye Katonda. Ono si nnabbi bunabbi omuntu. Ono Katonda. Era si kubikkulirwa kwa Bakatonda abasatu, wabula Katonda OMU Omuyinza w’ebintu byonna.\nKu ntandikwa y’ekkanisa tebakkiririzanga mu Bakatonda basatu. Toyinza kusanga nzikiriza efaanana bw’etyo mu batume. Kyajjawo luvannyuma lw’emirembe gy’abatume endowooza eno n’efuuka ensonga era n’efuuka enjigiriza enkulu mu Lukiiko lwe Nikyeya, (Nicene Council). Era Enjigiriza y’Obulamba bwa Katonda yaleeta okuyulikamu ebitundu bibiri e Nikyeya. Era okuva mu kukutukamu okwo enjuuyi zombi zaayawukanira ddala. Olumu lwakitwalira ddala nti Katonda Tali omu bumu ate abalala nti Katonda Ali omu. Weewaawo ekyo kyatwala akabanga okujja naye kyajja era leero tukirina. Naye Okubikkulirwa Omwoyo kwe Yayisa mu Yokaana eri amakanisa kwali nti, “Nze Mukama Yesu Kristo era Nze BYONNA. Tewali Katonda mulala.” Era Okubikkulirwa kuno Yakusibako envumbo Ye. Kino kirowoozeeko: Ani yali Kitaawe wa Yesu? Mat 1:18 kigamba nti ‘Yasangibwa n’omwana ow’Omwoyo Omutukuvu.’’ Naye Yesu, Yennyini, Yagamba nti Katonda Ye Yali Kitaawe. Katonda Kitaffe ne Katonda Omwoyo Omutukuvu nga bwe twogera bulijjo, kifuula Kitaffe n’Omwoyo okuba nti bali OMU. Ddala bwe bali, bwe kitaba bwe kityo Yesu Yalina Bakitaawe babiri. Naye tegeera nti Yesu Yagamba nti Ye ne Kitaawe bali Omu-si babiri. Ekyo kikola Katonda OMU.\nKino okuva bwe kiri ekituufu okusinziira mu Byafaayo n’Ebyawandiikibwa, abantu beebuuza wa abasatu gye baava. Yafuuka omusinji gw’enjigiriza mu Lukiiko lw'e Nikyeya mu mwaka 325 oluvannyuma lw’okujja kwa Yesu. Tirininti (ekigambo ekitasangibwa na mu Byawandiikibwa) kyazimbibwa ku bakatonda ba Roma abangi. Abaruumi baalina bakatonda bangi be baasabanga. Baasabanga nga bayita ne mu bajjajjaabwe nga abatabaganya. Lyali ddaala lya kutuuma bakatonda abakadde amannya amapya, kwe kuba n’abatukuvu kyongere okulabika nga kyefaananyiriza ku bya Bayibuli. Kale mu kifo kya Jupiter, Venice, Mars n’amalala tulina Pawulo, Peetero, Fatima, Christopher, n’amalala. Eddiini yaabwe ey’ekikaafiiri yali tesobola kukola nga erina Katonda omu, kwe kumwawulamu ebitundu bisatu abatukuvu ne babafuula abawolereza nga bwe baakola bajjajjaabwe.\nOkuviira ddala ku olwo abantu baalemwa okutegeera nti waliwo Katonda Omu bumu nga alina ziwoofiisi ssatu (obuweereza) oba okweyoleka kwa ngeri ssatu. Bamanyi nti waliwo Katonda Omu okusinziira ku Byawandiikibwa naye bagezaako okukifuula ekintu ekitategeerekeka nti Katonda Alinga ekirimba ky’ebibala; abaperesona basatu n’obutukuvu bwe bumu nga babugabanira wamu kyenkanyi. Naye wano mu Kubikkulirwa kyogera butereevu nti Yesu “Ye Oyo Aliwo”, “Oyo Eyabaawo”, era “Oyo Ajja okubaawo”. Ye Alufa ne Omega”, ekitegeeza nti ye “A okutuuka ku Z” oba BYONNA. Ye byonna - Ayinza byonna. Ye kye kimuli kya roozi, Eddanga ly’omu kiwonvu, Emmunyeenye y’oku Nkya Emasamasa, Ettabi Ettuukirivu, Kitaffe, Mwana n’Omwoyo Omutukuvu. Ye Katonda, Katonda Ayinza byonna. KATONDA OMU.\n1 Tim. 3:16 kigamba nti, “Era awatali kubuusabuusa ekyama eky’okutya Katonda kye kikulu: Katonda Yalabisibwa mu mubiri, n’Atukuzibwa mu mwoyo, n’Alabibwa bamalayika, n’Abuulirwa mu mawanga, ab'omu nsi ne bamukkiririzaamu n’Atwalibwa mu Kitiibwa.” Bayibuli kino ky’egamba. Wano terina ky’egamba ku muntu asooka ow’okubiri oba ow’okusatu. Katonda Omu. KATONDA Oyo OMU Yalabisibwa mu mubiri. Ekyo kisaanye kimalewo empaka. Katonda Yajjira mu kifaananyi ky’omuntu. Ekyo tekyamufuula KATONDA MULALA. YALI KATONDA, KATONDA OMU. Mu kiseera ekyo kwali kubikkulirwa, era ne kaakano kubikkulirwa. Katonda Omu.\nLeka tuddeyo mu Bayibuli tulabe kiki kye Yali ku ntandikwa okusinziira ku kubikkulirwa kwe Yawa nga kumwogerako. Yakuwa Ow’ekitalo Yalabikira Israeri mu mpagi ey’omuliro. Nga malayika ow’Endagaano, Yabeeranga mu mpagi ey’omuliro n’Akulembera Israeri buli lunaku. Ku yeekaalu yalanga okujja Kwe n’ekire eky’ekitalo. Olunaku lumu n’Ayolesebwa mu mubiri ogutamanyi musajja ogwamutegekerwa. Katonda Oyo Eyasula waggulu w’ensiisira za Israeri kaakano Yayambala omubiri n’Abeera nga omuntu mu bantu. Naye yali KATONDA YE OMU. Bayibuli eyigiriza nti KATONDA YALI MU KRISTO. Omubiri gwali Yesu. Mu Ye mwe mwali obujjuvu bwonna obwa Katonda mu MUBIRI. Tewali kiyinza kweraga kyokka kusinga ku ekyo. Yee, kye kyama. Naye amazima gennyini - toyinza kunnyonnyola kusukka awo. Kale oba nga teyali bantu basatu, olwo ne kati tasobola kuba. KATONDA OMU: Era kaakati Ono ye Omu Yafuulibwa omubiri.\nYesu Yagamba nti, “Nava wa Katonda era Nzirayo eri Katonda.” Yokaana 16:27-28. Ekyo kyennyini kye kyabeerawo. Yabulawo okuva mu nsi ng’Ayita mu kufa, okuziikibwa, okuzuukira n’okulinnya mu ggulu. Ate Pawulo n’amusanga ku Luguudo olugenda e Damasiko n’Ayogera ne Pawulo ng’Agamba nti: “Saulo, Saulo, lwaki onjigganya?” Pawulo n’addamu nti: “Ggwe ani Mukama?” N’addamu nti, “Nze Yesu.” Yali mpagi ya muliro, ekitangaala ekiziba amaaso. Yali Akyukidde ddala ng’Azzeeyo mu ngeri y’emu nga bwe Yali Agambye. Ng’Azzeeyo nga bwe Yali nga tannaba kwambala mubiri. Bw’atyo Yokaana bwe yakirabira ddala. Yok. 1:18: “Tewali yali alabye Katonda wonna wonna, Omwana Eyazaalibwa omu Yekka Ali mu kifuba kya Kitaffe, oyo y’amutegeeza”. Weetegereze Yokaana w’agamba nti Yesu Ali. Ali mu kifuba kya Kitaffe.\nLukka 2:11 kigamba nti, “Kubanga leero Azaaliddwa gye muli Omulokozi mu kibuga kya Dawudi ye Kristo Mukama.” Yazaalibwa nga ye Kristo era nga wayiseewo ennaku munaana yakomolebwa. Yatuumibwa Yesu era nga Malayika bwe yali abagambye. Nnazaalibwa nga ndi Branham. Bwe nnazaalibwa bantuuma erinnya William. Yali KRISTO naye Yaweebwa erinnya wano wansi mu bantu. Olusiisira olwo olw’okungulu abantu lwe baalabanga lwayitibwa Yesu. Ye Yali Mukama ow’Ekitiibwa, Ayinza byonna ng’Ayoleseddwa mu mubïri. Ye Katonda Kitaffe, Omwana, n’Omwoyo Omutukuvu. Ebyo byonna ye Ye.\nDownload Godhead Explained (English)\nWulira, ggwe Isiraeri: Mukama Katonda waffe ye Mukama omu:\n(Okwolesebwa okw’oku kizinga Patumo.)\nThe Jehovah of\nis the Jesus


Bukedde Online - Maama wa Sheebah aleese bwino ku muwala we\nPalamenti ewadde Gav't ebiragiro ku bakukusa sukaali\nSsekandi akunze abantu okudduukirira puloj...\nMAAMA w’omuyimbi Sheebah Karungi annyonnyodde engeri taata we gye yamufunyisa olubuto so nga yali afumbiddwa muto we. Kuno kwe yagatta obutafa ku muwala we kyokka n’afuna amaanyi agamukolimira n’okuleka ekiraamo ekimugaana okulinnya mu lumbe lwe.\nMukyala Kabazungu maama wa Sheebah ku ddyo\nEdith Kabazungu yavuddemu omwasi n’agamba nti, yafumbirwa bba gwe yayogeddeko erya Lutwama ne bazaala abaana mukaaga.\nNti wabula olumu aba ali ku kyalo Kayanja, muganda wa Lutwama ayitibwa Ahmada Kimali Musoke n’amufunza era n’amufunyisa olubuto lwa Sheebah.\nAgamba nti yamira ppini n’ategeeza bba, nti olubuto lwa mukulu we, kyokka naye kyamwewuunyisa okulaba nga Lutwama yayombamu bitono n’abivaako.\nKitaawe wa Sheebah omugenzi Kimali Musoke bw’abadde afaanana.\nYagambye nti yakizuula luvannyuma nti Kimali yali yeesasuza olwa Lutwama okumwagalira omukazi era ensonga we zaakoma.\nEggulo Bukedde yakubidde maama wa Sheebah essimu n’anyumya bw’ati; “Abooluganda Kimali ne Lutwama baalina ejjoogo.\nKimali yanneefunira ng’agamba nti, muganda we naye yamwagalira mukazi we n’asalawo yeesasuze.\nEra omwo mwe mwava n’omwana naye ekyannyiiza kwe kundeetangako oluteekateeka ng’akikola n’okunnyooma. Abadde n’entondo, ayogerayogera nnyo n’okugeya era omwana (Sheebah) kye yava amukyawa kuba naye abadde amwogerako.\nBw’abadde tannafa ng’amussaako amateeka nti, alekere awo okuyimba. Nti akunamira ebyalo n’okuwemula eggwanga n’okuswaza eddiini y’Obusiraamu.\nKyokka talina kye yayamba mwana oyo ng’akula era kitaawe omuto Lutwama ye yagezaako.\nAfudde amugamba agendeyo amulage baganda be nga nze nneewuunya kimu oba ddala takimanyi nti, ne gye yakulira ewa Lutwama baganda be! Sigaana na bali (ab’ewa Kimali) baganda be naye akimanye nti talina kuleeta lugezigezi.\nKy’ova olaba ne Sheebah yakoowa era yalaama kumuziika ku kiggya ky’e Kyaggwe ekya Lutwama si Buikwe.\nOmwana teyaziise naye tekyavudde ku butakkaanya wabula tali mu ggwanga n’essimu ze teziyitamu era ayinza n’okuba teyategedde.”\nAbooluganda lwa Sheebah abaabadde mu kuziika.\nSHEEBAH AYANIKA KITAAWE\nAbadde tayogera birungi ku kitaawe. Abantu babaddenga tebamanyi lwaki Sheebah tayogera birungi ku kitaawe ate ng’era tayogera mannya ge. Abaddenga ayogera kimu nti; Maama wange era ali nga ye taata.\nBwe yali mu konsati ye eyasooka gye yatuuma ‘Nkwataako’ ku Hotel Africana nga December 2, 2016, yategeeza abantu abaali abangi nti, ennaku gye yayitamu ng’akuzibwa nnyina yali nnyingi n’atuuka n’okudduka awaka anoonye ekyokulya ng’embeera mbi.\nYanyumya era nga bwe yatabuka ne maama we olw’okwewaggula n’ava mu ssomero atandike eby’okuzina n’okuyimba maama we yali akola mu kyuma kya mmwaanyi mwe yaggyanga ezimuweerera.\nYagattako nti nnyina yamutwalanga ne baganda be abalala ne balonda ensawo nnamba ey’emmwaanyi nga buli nsawo ejjudde babawa 2,000/- ezitaabamalanga.\nEnnyambala ya Sheeba ebadde etabula kitaawe\nSheebah yazaalibwa November 11, 1989 era abadde anyumya nnyo nti nnyina alinga ye kitaawe. Maama we yamukuliza Kawempe Stuart Dokolo gy’abeera kati.\nYamuweerera e Kawempe, Muslim Primary ne siniya gye yaviiramu mu siniya eyookubiri n’agendako ku Midland High School e Kawempe ne bigaana n’atandika okuzinira mu bibiina by’abayimbi na ddala ekya Stingers ku myaka 15.\nMu 2006 yeegatta ku kibiina kya Obsessions ekyali kisinga okuzina mu ggwanga wabula n’akivaamu nga kiweddemu amaanyi n’atandika okuyimba yekka.\nKati muyimbi mu kibiina kya Team no Sleep ekikulirwa Jeff Kiwa akaayana n’ekibiina kya GoodLyfe omubadde Moze Radio ng’agamba nti ennyumba y’ekibiina kino e Makindye agirinako omugabo.\nSheebah ye yazannya mu firimu ya ‘Queen of Katwe’ nga Shakira.\nEzimu ku nnyimba z’ayimbye kuliko; ‘Farmer’, Ndi wa njawulo, Nkwataako, Twesaana, Kisasi Kimu, Agenda Akkuse, Tonzoleya, Ice Cream, John Rambo n’endala.\nMu mazina n’ennyimba Sheebah by’azze yeetabamu, ayambala obukete n’azina ng’amansula era kitaawe Kimali Musoke afudde abyekokkola nga by’ebimu ku bisinze okubatabula.\nKatongole ebya Titie okunoba abisibye ku mpagi n'akola bbandi


Gula Ethereum ne Kaadi y`Ekirabo eya Victoria`s Secret| Paxful\nGula Ethereum ne Kaadi y`Ekirabo eya Victoria`s Secret\nPaxful ekifuula kyangu era ekyesigika okugula n`okufuna ssente z`oku mutimbagano. Zuula ekivuganyo ekisinga obulungi wammanga era ogule ssente z`oku mutimbagano ne Kaadi y`Ekirabo eya Victoria`s Secret leero.\nEngeri y`Okugulamu Ethereum ku Paxful\nPaxful, eruubirira okulaba nti etuusa eby`ensimbi ebitasosola mu bantu ku bukadde n`obukadde bw`abantu mu nsi yonna. Tukifuula kyangu ate ekyesigika okuwaanyisa ssente zo oba ensimbi z`oku mutimbagano ne Ethereum (ETH) era ozikozese mu kiseera ky`osinga okuzeetaagiramu, okutandikira mu nsaasaanya ya buli lunaku okutuukira ddala ku kusiga ensimbi.\nAkatale kaffe akakolebwa abantu kakusobozesa okugula Ethereum butereevu okuva ku bakozesa okwetooloola ensi yonna, nga tebayise mu bbanka oba ba kayungirizi. Yiino engeri y`okugulamu ETH mbagirawo:\nWandiisa akaawunti – Okwewandiisa okufuna waleti ya digito ey`obwereere w`oyinza okutereka obulungi ETH yo.\nNoonya ebivuganyo – Londako enkola y`okusasula gy`oyagala, yingizaamu omuwendo gw`onaafulumya mu kika kya ssente kyonna, awo okoone ku Noonya Ebivuganyo. Wekebejje obukalu bwa buli kivuganyo n`obwegendereza okebere n`ebikwata ku mutunzi. Wekebejje nnyo emiwendo gyabwe, lwe babeerako n`okuddibwamu kwe baafuna okuva mu busuubuzi obwaggwa.\nTandika obusuubuzi – Bw`oba okkiriziganya n`ebyetaago by`omutunzi, yingizaamu omuwendo gw`oyagala okufulumya olwo otandike obusuubuzi. Kino kijja kuggulawo emboozi ey`obuliwo omutunzi mwanaakuweera ebiragiro mu bulambulukufu. Goberera bulungi ebiragiro era tobandaaza kubuuza kibuuzo kyonna.\nFuna ETH – Ng`omaze okusasula n`olaga obusuubuzi nti busasuddwa, wa omutunzi akadde okwekenneenya obusuubuzi. Olwo bajja kukuweereza butereevu ETH mu nsawoyo eya Paxful.\nLeka okuddibwamu – Tubuulire n`abakozesa abalala engeri gy`osanze enkolagana yo ne gw`osuubulagana naye. Kino kikulu okukuuma omukutu gwaffe nga tegulina kabi eri buli omu.\nOyagala kulaba engeri okugulamu Ethereum okuva ku Paxful bwe kitaliimu bulabe, ekyanguwa, era ekyangu? Olw`okuba nti waliwo engeri z`okusasula ezisoba mu 300 z`olondako, okusuubula ensimbi y`oku mutimbagano kati kyangu nga bwe kisoboka. Tukyalireko W`ofunira Obuyambi oba tuukirira abayambi baffe okumanya ebisingawo.


Bukedde Online - Batongozza enkola y'okukebeza abavubuka akawuka akaleeta siriimu\nEngeri Ykee Benda gye yasimattuse okufiira...\nBy Benjamin Ss\nAbasawo nga balaga omusajja engeri y'okukozesaamu enkola eno.\nABASAWO okuva mu ddwaaliro ly'e Kisugu nga bali n'abakugu okuva mu kitongole kya America ekya PEPFAR wamu ne gavumenti ya Uganda batongozza kaweefube w'okukebeza abavubuka akawuka akaleeta siriimu mu munisipaali y'e Makindye.\nOmusawo ng'ateeka akasenya omusajja kaakozesezza mu ddagala.\nMu kiseera kye kimu batongozza akuuma ke bakebeza akawuka ng'okasenyesa mu kamwa ne basobola okumanya ebikukwatako nga tebakufumise mpiso okukuggyako omusaayi.\nRichard Asingwire eyakuliddemu kaweefube ono yategeezezza nti mu kiseera kino akuuma akaleeteddwa temulimu kubafumita mpiso n'okuyiwa omusaayi okubalumya n'akubiriza abavubuka okugenda beekebeze bamanye embeera yaabwe bweyimiridde baleme kukwala n'okusiiga abalala obulwadde.\nKasim Ssekimpi, ssentebe wa LC 1 Lukuli Makindye okwekebeza kuno gyekwatandikidde yategeezezza nti abavubuka ke kaseera benyigire mu kaweefube ow'okwekebeza okusobola okulwanyisa ekirwadde kya siriimu.\nAbavubuka mu Lukuli - Makindye baategeezezza nti basanyukidde kaweefube ono olw'ensonga nti oluusi empiso ezibadde zibafumitibwa zibalemesa okwekebeza nga n'olwensonga eyo baakujjumbira enteekateeka eno.\nGen. Kale Kayihura akoze enkyukakyuka mu baserikale\nKayihura akoze enkyukakyuka ssinziggu mu Poliisi y'ebidduka: Agobye b'ofiisa 4


Translation of the meaning of Sura Muhammad - الترجمة اللوغندية - المؤسسة الإفريقية للتنمية - Noble Quran encyclopedia\nTranslation of the meaning of Sura: Muhammad\nAya: 1 2 3 4 5 6 7 8 9 10 11 12 13 14 15 16 17 18 19 20 21 22 23 24 25 26 27 28 29 30 31 32 33 34 35 36 37 38\n1. Abo abaakafuwala nebaggya abantu ku kkubo lya Katonda (Katonda) yayonoona emirimu gyabwe.\n2. Ate abo abakkiriza nebakola emirimu emirongoofu era nebakkiriza ebyo ebyassibwa ku Muhammad, era nga g’emazima agava ewa Mukama omulabirizi waabwe (abo Katonda) yabasangulako ebisobyo byabwe era naalongoosa embeera yaabwe.\n3. Ekyo kiri bwekityo lwakuba nti mazima bo abaakafuwala baagoberera ebitali bituufu, ate nga abo abakkiriza baagoberera amazima agava eri Mukama omulabirizi waabwe, bulijjo Katonda bwatyo akubira abantu ebifaananyi byabwe (bagerageranye).\n4. Olwo bwe muba nga musisinkanye abo abaakafuwala (mu lutalo) muteme ensingo, okutuusiza ddala nga mubanafuyizza, munyweze empingu (zemusiba nazo abawambe) olwo nno kiri gyemuli okubata oluvanyuma (lwo kubawamba) oba okubakkiriza okwenunula, (ekyo mukikole bwemutyo) okutuusa olutalo lweruggwa. Ekyo bwekityo bwekiri, naye singa Katonda yayagala yandibewangulidde, wabula (ekimugaana okukola ekyo) lwakwagala kugezesa bamu mu mmwe ng'akozesa abalala. Era abo abattibwa nga bali mu kulwana mu kkubo lya Katonda, (Katonda) tagenda kwonoona mirimu gyabwe.\n5. Ajja kubalungamya era alongoose nembeera yaabwe.\n6. Era abayingize e jjana gyeyabategeeza edda.\n7. Abange mmwe abakkiriza singa mutaasa Katonda, ajja kubataasa, era anyweze ebigere byammwe (abagumye).\n8. N'abo abaakafuwala okuzikirira kube ku bo, era Katonda yayonoona emirimu gyabwe.\n9. Ekyo lwakuba nti mazima bo bakyawa ebyo Katonda byeyassa, olwo nno nayonoona emirimu gyabwe.\n10. Abaffe tebatambula mu nsi, olwo nno ne balaba nga bweyali enkomerero yaabo abaaliwo oluberyeberye lwabwe, (anti) Katonda yabazikiriza. Era abo abaakafuwala ba kutuukwako ekiringa ekyo.\n11. Ekyo nno lwakuba nti mazima Katonda ye mukuumi wa bakkiriza era nga ddala abakafiiri tebalina mukuumi.\n12. Mazima Katonda ajja kuyingiza abo abakkiriza nebakola emirimu emirongoofu e jjana. Ezikulukutira wansi waazo emigga, ate abo abaakafuwala beeyagala era ne balya ng'ensolo bwezirya, era omuliro bwe buddo bwabwe.\n13. Era ebitundu bimeka nga byo byali byamaanyi okusinga ekitundu kyo (Makkah)? ekyo ekyakugoba, abantu be bitundu ebyo twabazikiriza newataba abadduukirira.\n14. Abaffe oyo aba ali ku bunnyonnyofu obuva ewa Mukama omulabirizi we ayinza okuba ngooyo emirimu gye emibi egyamulabisibwa okuba nti mirungi!, era (abantu abo) nebagoberera okwagala kwabwe.\n15. (Abaffe) e jjana eyo abatya Katonda gye balaganyisibwa (egenda kuba nga) erimu emigga egy'amazzi agatayonooneka nemigga gya mata agatakyuse mpoma yaago, n’emigga egy'omubisi oguliwoomera abanywi n'emigga gya asaali omusengejje, nga bali mu yo balifuna ebibala byonna, era balifuna mu yo ekisonyiwo okuva ewa Mukama omulabirizi waabwe, oyinza okugigerageranya ku oyo owokutuula mu muliro obugenderevu nga era balinywesebwa olwegye lwa mazzi, olwo nno negakutulakutula ebyenda byabwe.\n16. Era mu bo mulimu abakuwuliriza (era nebalaga nti bagonvu) okutuusa bwe bafuluma okuva wooli, bagamba abo abaweebwa okumanya nti, abadde agambaki emabegako awo?, abo beebo Katonda beyassa envumbo ku mitima gyabwe era nebagoberera okwagala kwabwe.\n17. Ate abo abaalungama (Katonda) abongera bulungamu era naabawa okutya kwabwe (Katonda).\n18. Abaffe balina kyebalindirira okugyako ekiseera ekyenkomerero okuba nga kibaggyira kibwatuukira ate nga ddala (obumu) ku bubonero bwakyo bumaze okujja, baligyawa okubuulirirwa kwabwe (okulibagasa ekiseera) bwe kiribagyira!.\n19. Kale manya nti mazima tewali kisinzibwa okugyako Katonda era osabe ekisonyiwo olwe byonoono byo, era abakkiriza abasajja n'abakkiriza abakazi obasabire ekisonyiwo, era Katonda amanyi entambula zammwe (nga mujjulukuka okuva mu kifo ne mudda mu kirala n'okuva ku kikolwa ne mudda ku kirala) era amanyi obuddo bwa mmwe.\n20. Abo abakkiriza bagamba nti singa essura (eragira olutalo) essibwa, naye essura neemala essibwa nga eyogera mu bulambulukufu nga n'okulwana kwogerwako mu yo, olaba abo abalina obulwadde mu mitima gyabwe nga bakutunuulira entunula ey’omuntu azirise ku lwokutya okufa. Ekyalisinze obulungi gyebali.\n21. (Kwe) kugonda, n'ebigambo ebirungi, naye ekigambo bwe kimala okukakata, kale singa batuukiriza bye balagaanyisa Katonda kye kyalisinze obulungi gye bali.\n22. Abaffe musuubira nti singa mukulembera (ne muba abafuzi) nti munayonoona mu nsi ne mukutula enganda zammwe.\n23. (Abakola ebyo) abo beebo Katonda beyakolimira naabaggala amatu era naaziba amaaso gaabwe.\n24. Abaffe tebetegereza Kur’ani, oba emitima gyegiriko ekkufulu zaagyo.\n25. Mazima abo abakyuka ne badda gyebaava (nebaleka obusiraamu) oluvanyuma lw’obulungamu okuberambikira, Sitane yeyabibalaga nti birungi era nabasuubiza ebyobulimba.\n26. Ekyo nno, lwakuba nti mazima bo, bagamba abatayagala Katonda byeyassa, nti tujja kubagondera mu bintu ebimu. Era bulijjo Katonda amanyi ebyama byabwe.\n27. Olwo nno baba ngeri ki Malayika bwezibatusaako entuuko zaabwe, nga zikuba ebyenyi byabwe n’obutuuliro bwabwe.\n28. Ekyo (bwekityo bwekiriba) olwokuba nti mazima bo baagoberera ebyo ebinyiiza Katonda nebakyawa okusiima kwe, olwo nno naayonoona emirimu gyabwe.\n29. Abaffe abo abalina obulwadde mu mitima gyabwe basuubira nti Katonda tagenda kuggyayo bukukuuzi bwabwe (bwe balina ku Nabbi Muhammad).\n30. Singa twagala twandibakulaze, olwo nno wandibategedde olwo bubonero bwabwe, era ojja kubategeerera ddala okusinziira ku njogera yaabwe. Era Katonda amanyi emirimu gyammwe.\n31. Era tujja kubagezesa okutuusa lwetunategeera abalafubana mu mmwe mu kuweereza mu kkubo lya Katonda nabagumikiriza, era tujja kugezesa ebigambo bya mmwe.\n32. Mazima abo abaakafuwala nebaziyiza abantu ku kkubo lya Katonda, nebeesimba mu mubaka oluvanyuma lwo bulungamu okubeeyoleka, (abo) tebalina kabi konna kebayinza kutuusa ku Katonda, era wa kusazaamu emirimu gyabwe.\n33. Abange mmwe abakkiriza mugondere Katonda, era mugondere omubaka, era temwononanga emirimu gya mmwe.\n34. Mazima abo abaakafuwala era nebassa emisanvu mu kkubo lya Katonda, oluvanyuma nebafa nga bakafiiri, Katonda tagenda kubasonyiwa.\n35. Temufotokereranga ne musaba emirembe ate nga mmwe ba waggulu, era nga Katonda ali wamu na mmwe, era nga tagenda kukendeeza mpeera ya mirimu gya mmwe.\n36. Mazima obulamu bwe nsi muzannyo na binyumu, naye bwe mukkiriza era nemutya Katonda, ajja kubawa empeera ya mmwe, ate nga tabasabye mmali ya mmwe.\n37. Singa agibasaba nabapeeka mujja kukodowala, olwo nno nassa mu bbanga obukukuuzi bwa mmwe.\n38. Abaffe mmwe, mmwe beebo abakowoolwa mube nga muwaayo mu kkubo lya Katonda, olwo nno mu mmwe ne mubaamu akodowala, so nga omuntu akodowala, mazima yekodowalira yekka ng’ate Katonda yatalina kyeyetaaga ate nga mmwe muli betaavu, naye bwe munakyuka (nemuva ku ddiini) ajja kuleeta abantu abalala abatali mmwe, oluvanyuma tebagenda kuba nga mmwe.\n(Send note: الترجمة اللوغندية - المؤسسة الإفريقية للتنمية - Sura:Muhammad - Aya:)


Emirimu gya Ssente z`oku Mutimbagano Egisasula Obulungi | Emirimu egiri ku Paxful\nWeegatte ku famire ya Paxful\nWano ku Paxful, tufuba okuleeta enkyukakyuka eya namaddala mu bulamu bw`abantu obwa bulijjo. Tukkiriza nti okwetengerera mu byenfuna ddembe lya buntu era tuluubirira okutuuka kw`ekyo. Twegatteko okutuukiriza ekigendererwa kino era okolewo enjawulo.\nLaba emirimu egikyaliko\nOyagala okumanya Paxful kye ki? Laba viidiyo eno ensuffu osobole okumanya!\nPaxful yatandikibwawo mu 2015 okuva mu birowoozo by`abatandisi Ray Youssef ne Artur Schaback, abaalina ekirooto ky`okussaawo eby`ensimbi ebitasosola muntu yenna kasita aba ng`abyetaaze. Ng`obukadde n`obukadde bw`abantu baali tebalina buweereza mu by`ensimbi, waaliwo eddibu eryali lyetaaga okuziba. Olwaleero, Paxful ke kamu ku butale aka muntu ku muntu akasinga obunene mu nsi yonna, nga kaweereza ba kaasitoma abasoba mu bukadde 3. Omweyubulo gwa P2P gutuuse.\nTtiimu eri ku Ntikko y`Obukulembeze bwa Paxful\nKiba kitya okukola ku Paxful?\nOkukola ku Paxful kya njawulo naye nga kya bulijjo. Ne woofiisi zaffe ennya eziri mu bitundu eby`enjawulo mu nsi yonna, ttiimu zaffe ziba bulindaala akadde konna. Tukolera ddala obutaweera, okulaba nti ffe tukulembera mu mpeereza. Ebiseera ebimu osobola okusanga ng`abakozi ba Paxful nga banyumirwa ennyimba, bakola dduyiro, balya bumpwankimpwaki oba nga boota ku kasana. Kiyinza okuwulikika ng`ekitajja nsa naye tweyita baaluganda kubanga twagalana era twagala kye tukola.\nTallinn ebiseera ebisinga kiyitibwa “ Ekiwonvu kya Sirikoni” ekya Bulaaya. Akabuga akatono naye akakulira ku misinde egya yiriyiri kamanyiddwa olw`okubaamu ebifo ebirabika obulungi ennyo n`ebikaddiyizo ebyasaamiriza. Omwoyo gw`obuyiiya oguli mu bantu b`ekitundu kino ate n`obutaba ba nnaasiwa mu kange, kye kifuula Estonia ekifo eky`amaanyi, ttiimu yaffe ey`ebyenkulakulana gy`esinziira okukola ebintu ebikyusizza obulamu bw`ensi eno.\nLaba emirimu egikyaliwo\nEkibuga New York kye kimu ku bibuga by`obusuubuzi ekisinga obunene mu nsi yonna era kaali kagenderere Paxful okusalawo okusimbayo amakanda nga bwe tusikiriza bannamikago abawererako ddala. Wadde twatandika n`abantu babiri bokka, Woofiisi yaffe ey`e New York yakula ate mu bwangu era n`egaziyira ddala, nga kati we wasangibwa ebibinja byaffe ebyabannamateeka ebikola obuteebalira okulaba nti Paxful egenda ku ddaala eddala.\nHong Kong kye kibuga ky`obuwangwa ekirimu abantu ab`enjawulo ekifuuse ekimu ku bibuga by`obusuubuzi ebisinga okubaamu akayisanyo mu nsi yonna. Woofisi y`e Hong Kongo ye wasangibwa ekibinja kyaffe ekya bakitunzi abakola obw`ezizingirire okugatta obutale bwaffe mu Asiya n`ebiundu by`ensi ebirala.\nManila y`entabiro y`ebyenfuna, ebyobufuzi, n`embeera z`abantu eza bulijjo mu Philippines. Ekimu ku bisaawe ebikula ku misinde egya yiriyiri mu Manila ye bizinensi y`ebyempuliziganya ne tekinologiya (IT-BPO). Eyo ye nsonga eyaviirako okufuula Manila ekitebe kyaffe eky`abakola ku bakaasitoma n`ebibinja bya bakitunzi.\nEkiruubirirwa kyaffe kwe kwetengerera mu byenfuna ebya muntu-ku-muntu. Nga tukozesa ekibanja kyaffe ekyesigika, ekyangu ekiriko ba kasitooma abakakasiddwa, tuluubirira okubeera ababunyisa b`ensimbi mu nsi yonna era abavungisa b`ensimbi zonna. Nga tukulembeza ebyenjigiriza, ttiimu yaffe eruubirira okuyamba abantu okwetoloola ensi yonna okukwatagana n`okuzimba enkolagana, ekibasobozesa okuyiga n`okukulaakulanira awamu. Ku nkomerero, tuluubirira kuteekawo njawulo ekwatikako mu bulamu bw`abantu wonna. Enkyukakyuka eya nnamaddala ng`ereeteddwawo abantu aba nnamaddala.\nAbakozi baffe gwe mutima gwa Paxful. Olw`okubanga tuva mu buwangwa n`ensibuko ez`enjawulo, tweyigirako ekiseera kyonna. Omanyi ekisinga obulungi? Buli omu asisinkana ennimi n`ebyobuwangwa ebyenjawulo. Tuyinza okuba nga tulina ttiimu eyeewaayo ennyo okukola ebintu, naye amaanyi g`ekibanja kyaffe gava mu kukolaganira wamu n`okwogeraganya wakati wa tttiimu n`amatabi g`ekitongole ag`enjawulo.\nNga famire endala zonna, ebintu oluusi bitabukamu wano, naye ku nkomerero ya byonna ekitugatta gwe mukwano n`obwagazi bw`ekyo kye tukola. Tukuzeemu okuva lwe twatandika era buli kiseera kuyigga abantu abalina ebitone ebipya. Teekamu okusaba kwo leero ozuule butya bw`oyinza okwongereza ku busuffu bwaffe.\nTulina buli ky`oyagala.\nTufaayo nnyo ku bulamu bwo\nTukuwa eky`emisana n`ekyeggulo ebifumbiddwa obulungi buli lunaku, obwa mmemba mu kifo w`okolera dduyiro ky`oyagala, ebiriisa ebikuuma omubiri nga mulamu bulungi, okugendako okukolebwa masaagi, n`ebintu ebikolebwa awamu okukuuma omubiri nga mulamu. Okwebuuza kw`ebyobujjanjabi okw`okumutimbagano n`abasawo abakugu.\nNg`ovudde ku kutalaaga zi yunivaasite okwetoloola ensi n`okugaba ebikozesebwa byonna ebyetaagisa mu kutendeka n`okukulaakulanya obukugu, tukkiriza nti ekinaatutwala mu maaso kwe kweyongeranga okukula n`okuyiga bulijjo.\nOkukyusa ensi si kyangu. Noolwekyo okukutoowolokosa okuva mu mirimu gyaffe egy`amaanyi gyonna, tukuteerawo ebisanyusa, emikola n`empummula z`abakozi bonna ezisasuliddwa kkampuni olw`okunyumirwa, okuyiga, n`enkolagana z`osobola okuteekawo ne bakozi banno abava mu bitundu by`ensi ebirala.\nEnzimba ya Sofutiweya\nOmutima gwa Paxful. Ttiimu zaffe ezirina obukugu okukola ebintu eby`enjawulo zikolera ku misinde mingi, nga bakulaakulanya ebyamaguzi ebipya buli kiseera, bazza buggya ebiriwo, ate n`okulengerera ewala ebiseera eby`omumaaso ebyensimbi za muntu ku muntu.\nTtiimu zaffe ezirina obukugu okukola ebintu eby`enjawulo zikolera ku misinde mingi, nga balowooza bulijjo ku ngeri empya ez`okulongoosaamu engeri abakozesa baffe gye basobola okwanguyirwamu okukozesa omutimbagano gwaffe. Abawunda, Abakulira Ebikolebwa n`Ababyekenneenya bakola butaweera okulaba nga ebiroowoozo bye balina babifuulamu ebyamaguzi ebirabibwako.\nOkugondera amateeka & Obukumpanya ne Obumanyirivu bwa Kasitooma\nEkitongole kya paxful ekisinga obunene kisaasanyiziddwa mu ssemazinga ez`enjawulo okukakasa obuweereza n`okugonjoola obutakkaanya obwa buli kadde obwa 24/7. Ebibinja bino bikola ku kunyweza ekibanja kyaffe n`abakozesa, okukakasa nti batuukiriza eby`amateeka n`okukola okwekenneenya etterekero ly`obuguzi ery`omutindo.\nBano be bantu abasaasanya enjiri y`ebibiina by`ebyenfuna ebya muntu-ku-muntu okwetoolola ensi. Nga bakozesa enkola y`ebyempuliziganya ebyedda n`ebiriko kati, baluubirira okutuuka ku bantu mu nsi yonna nga bayita mu kusomesa, okuyiiya n`okukulaakulanya ebitundu.\nEbitongole bino bye bitambuza kkampuni yaffe. Bifaayo okulaba nti ebitabo byaffe bitegekeddwa bulungi wamu n`okulaba nti emirimu gyaffe giri mu mateeka.\nEbikolebwa Okusanyusa Abantu\nAbantu abakakasa nti Paxful kye kifo ekisinga obulungi okukoleramu lubeerera! Baddukanya buli nsonga ekwata ku bakozi baffe, era bakwasaganya ensonga zonna ezeekusa ku kukulaakulanya ekitongole, wamu n`okukwasaganya enzirukanya y`emirimu gya woofiisi ne puloojekiti z`obukulembeze mu kitongole ez`enjawulo.\nEngeri y`okwegatta ku famire ya Paxful\nWeetegekere okukuba essimu\nOkubuuzibwa okuyita otya?\nSoma ku #BuiltWithBitcoin n`ekigendererwa kyaffe eky`okufuna obwenkanya mu byenfuna nga tuyita mu Bitcoin.\nTukebereko ku mikutu gyaffe emigattabantu. Bw`oba tomanyi Bitcoin kye ki, kola okunoonyereza osobole okutegeera ebisookerwako ku tekinologiya we ne kye kitegeeza eri ebyenfuna.\nKebera akaawunti z`emikutu gyaffe emigattabantu okumanya bwe tweyisa n`engeri gye tuwuliziganyaamu.\nTubuulire ebisingawo ku biri mu bbaluwa eraga obukugu bwo! Kiki ekikufuula ow`enjawulo.\nGoberera #obulamukupaxful ku Instagram osobole okumanyaako ebitonotono ebikwata ku bulamu bwaffe obwa bulijjo.\nLaba ebirala ku instagram


Bukedde Online - Kkamera gwe zaakwata ng'abba bbooda bamukutte\nKkamera gwe zaakwata ng'abba bbooda bamukutte\nOMUSAJJA kkamera za poliisi e Mukono gwe zaakwata ng’abbye boodabooda mu bitundu by’e Nansana-Ganda akwatiddwa mu bitundu by’e Kyenjojo gy’abadde yeekukumye.\nKkamera lwe zaakwata Musinguzi. Musinguzi ng’ali ku mpingu.\nJoseph Kijampola Musinguzi yadduka e Ganda gye yali abeera oluvannyuma lw'okubba bbooda ya Daudi Ssemukete.\nOkukwatibwa kyaddiridde Musinguzi okwenyigira mu bubbi bwa bbooda e Kyenjojo n'abalala babiri wabula poliisi e Kyenjojo n'ebakwata n'ebaggalira.\nPoliisi mu kwekenneenya yakizudde nti ye Musinguzi eyakwatibwa kkamera za poliisi mu bitundu by'e Mukono ng'abbye ppikippiki nnamba UEX 125V. Baategeezezza ekitebe ky'aba mbega ba poliisi e Kibuli ku mubbi ono.\nBaamutumizza n'aleetebwa okuva e Kyenjojo okutuuka e Kibuli gye yasuze ku Lwokuna.\nKu Lwokutaano yatwaliddwa ku poliisi e Nansana omusango gye gubadde n'aggalirwa mu kaduukulu era leero asuubirwa okutwalibwa mu kkooti e Wakiso.\nMUSINGUZI AKKIRIZZA OKUBBA BBOODA\nMusinguzi nga yaakatuusibwa ku poliisi e Nansana, yategeezezza nti kituufu yakuba Ssemukete akatayimbwa era yali amanyi nti amusse okusinziira ku ngeri gye yakamukubamu kyokka kyamwewuunyisa okumulaba ku Bukedde TV nga mulamu.\nYagambye nti yali yeetikka migugu mu kibuga kyokka n'ayingira obubbi asobole okufuna ssente amangu.\nYategeezezza poliisi nti mu mwezi abba bbooda ezitakka wansi wa nnya. Musinguzi yakuba Ssemukete akatayimbwa nga October 3, 2019 mu bitundu by'e Nansana-Ganda n'amutwalako ppiki ye gye yali yaakagula.\nOmwogezi wa Poliisi mu Kamapala n'emiriraano, Patrick Onyango yakakasizza okukwatibwa kwa Musinguzi n'agamba nti babadde bakyamulondoola ate poliisi y'e Kyenjojo kwe kubategeeza nti bamukutte ku musango omulala ogw'okubba bbooda.\nOnyango yagambye nti Musinguzi agenda kuvunaanibwa emisango gy'okugezaako okutta omuntu n'okubbisa eryanyi mu kkooti e Wakiso.\nMbarara City ezzeemu okukyaliza ku kisaawe kyaayo\nOmugagga Ssemwanga atuusizza ekyuma kya buwumbi bubiri


Minister Hanifah Kawooya talabiseeko mu kkooti - Ugabuzz\nHome» Luganda»Minister Hanifah Kawooya talabiseeko mu kkooti\nadmin 14 Apr 2022 Luganda, News Leave a comment 99 Views\nKkooti e Masaka eyongezzaayo okuwulira omusango gw’ettaka lya Kabaka e Mawogola, okutuuka ng’ennaku z’omwezi ssatu Omwezi ogujja omwaka guno (3-5-2022). Obwakabaka buzze bugugulana n’abantu ab’enjawulo olw’okwesenza n’okwekomya Ettaka lya Ssaabasajja Kabaka, naddala ery’embuga ya Ggombolola Ssabawaali Mijwala eritwaaliramu n’e towncouncil y’e Ssembabule wamu ne Mijwala Subcounty.\nKkooti era eyongezzaayo ekiragiro ekikugugira omuntu yenna obutetantala kubaako kintu Kyonna ky’akolera ku ttaka eryo wadde okulisemberera, okutuusa lwerisalawo eggoye kw’ani alina olukusa okukolera ku Ttaka eryo n’okukakasa oba ddala lya Nnyininsi Kabaka wa Buganda Ronald Muwenda Mutebi ow’okubiri.\nAbantu musanvu okuli Minisita Anifah Kawooya Bangirana, Benon Burola Kuteesa, Akakiiko k’ebyettaka aka district y’e Ssembabule, eyali Ssentebe Elly Muhumuza n’abalala, bebaweebwa ebiragiro okwamuka ettaka lino lyebaali beekomya n’okukolerako ebintu eby’enjawulo nga tebagoberedde mitendera. Wabula olwaleero Minisita Hanifa Kawooya talabiseeko mu kkooti wadde bannamateeka be, nga kino tekirobedde kkooti kuggumizza biragiro byaayo n’okwongezaayo Omusango mpaka omwezi ogujja.\nOmwami wa Kabaka atwala Essaza Mawogola Muteesa Muhammad Sserwadda, agambye nti beetegefu okuyita mu makubo gonna agagoberera amateeka, okununula, okutaasa n’okukuuma ettaka lya Kabaka ate n’okulwana okunyweza ekitiibwa kya Namulondo nti kubanga ettaka eryasaalimbirwako lya Nnono, nga lya Mbuga ya Kabaka eya Ggombolola (Ssabawaali Mijwala) sso nga n’obwakabaka bulirinako enteekateeka okubaako byebukolerawo. Ono agamba nti balina obwesige mu Kkooti, okuwa obwakabaka obwenkanya n’asanyukira eky’okuggumiza ebiragiro ebikugira abasatuusi.\nBuganda Haniffah Kawooya Masaka 2022-04-14\nTags Buganda Haniffah Kawooya Masaka\nLand grabbing in Bukedi sub region need to


Bukedde Online - Muganda wa Ivan Ssemwanga bamuggye e S.Afrika nga muyi\nAbaatomedde owa boda ne badduka Poliisi ebakutte\nBy Martin Ndijjo Joseph Makumbi Joseph Mutebi\nGEORGE Ssemwanga mukulu w’omugenzi Ivan Ssemwanga eyamutwala e South Afrika n’amuyigiriza n’okukola ssente bamukomezzaawo mu Uganda ng’embeera ye eyungula ezziga.\nSir Pinto,(mu katono ye mugenzi Ssemwanga)\nBya Martin Ndijjo, Joseph Makumbi ne Joseph Mutebi\nSsemwanga amanyiddwa nga Sir. Pinto, yakomezeddwaawo okuva mu kibuga Pretoria gy’abadde abeera oluvannyuma lw’okujjanjabibwako mu South Afrika kyokka ng’embeera ye yeeyongera kwonooneka.\nLawrence Ssennyonga amanyiddwa nga ‘King Lawrence’ owooluganda lwa Ssemwanga era bwe baali bacakala n’okumansa ssente, yategeezezza Bukedde nti, abadde amaze wiiki nnamba nga mulwadde e South Afrika kyokka baalabye ayongera kuba bubi, kwe kumuzza kuno.\nSir Pinto (ku ddyo) ng’ayogera mu lumbe lwa Ivan Ssemwanga e Muyenga.\nZari Hussein maama w’abaana b’omugenzi Ivan Ssemwanga nga kati y’alabirira bizinensi z’omugenzi e South Afrika yagambye nti, Pinto yakomezeddwaawo mu Uganda wabula tannaddamu kuwuliza mbeera gy’alimu.\nObulwadde bwa Pinto, bukanze aba famire ya Ssemwanga nga batya nti puleesa yandibamalawo bonna.\n“Ssemwanga yafa oluvannyuma lw’okukubwa puleesa, awaka tulinawo omulwadde jjajjaffe Samuel Muwanga. Kati ne Sir. Pinto naye wuuyo embeera mbi.” Omu ku bazzukulu mu famire ya ba Ssemwanga bwe yategeezezza.\nNe King Lawrence yakkaatirizza nti, famire puleesa egisumbuwa nnyo. Yagasseeko nti, ye akyatidde n’okugenda mu ddwaaliro lya Kampala International Hospital awali omulwadde okumulabako wabula abaagenzeeyo amawulire ge babawa gatiisa.\nGeorge Ssemwanga, ye yasooka Ivan Ssemwanga (omugenzi) okugenda e South Afrika era n’akola ssente ne ziwera n’ajja mu Kampala n’azimba ebisulo by’abayizi e Makerere n’akola ne bizinensi mu Kikuubo n’azimba n’amaka ag’ebbeeyi e Muyenga abamu ge baali bayita aga Ssemwanga (omugenzi).\nEno, gye baakuma n’olumbe okumala ennaku nnya n’omulambo gwa Ssemwanga mwe gwatuukira okuva e South Afrika.\nSsemwanga (omugenzi) bwe yagenda e South Afrika, Sir. Pinto yamulaga engeri gye bakolamu emirimu n’okumufunira aw’okusula okutuusa lwe yeetongola.\nSsemwanga (omugenzi) buli lwe yalinga akomawo mu Uganda, ng’ajja ne Sir Pinto era nga tebatengana.\nOkwawukanako ne banne, Sir Pinto si muntu wa kwemulisa era ebiduula gye baamansizanga ssente n’akabinja ka Rich Gang, teyabeerangayo nnyo.\nAmaka g’e Muyenga bagatunda\nW’alwalidde, ng’amaka ge ag’e Muyenga gatundibwa. Gye buvuddeko, kkampuni ya Ram Properties etunda n’okugula ettaka n’amayumba, yatadde ggoloofa eno erimu ebisenge omukaaga ebisulwamu n’amaliiro gaggadde, ku mukutu gwabwe ogwa Facebook era bagamba nti etundibwa ddoola 1,700,000 (mu za Uganda obuwumbi mukaaga).\nWadde abasinga bulijjo balowooza nti ennyumba eno ya Ssemwanga, ensonda ezeesigika zaategeezezza nti bwe yafuna ekirowoozo okugitunda, Ssemwanga yagyegezaamu n’asasulako ssente ezimu kyokka n’alemwa okuzimalayo.\nOluvannyuma Ivan (omugenzi) yasalawo bagitunde bagabane ssente, n’afa nga tekinnakolebwa.\nEdward Cheune mmemba wa ‘Rich Gang’ era nga muganda wa Ssemwanga bwe yabuuziddwa ku ssimu, bino yabiwakanyizza n’agamba nti ennyumba aba Ram gye balanga eri Munyonyo ate eyaabwe (eya Ssemwanga) eri Muyenga.\nIvan Ssemwanga Rich Gang\nKenzo avuddeyo ku laavu ye ne Rema eyuuga\nEmbaga y'omugagga SK Mbuga eyengedde: Bajeti eri mu buwumbi...\nEkivvulu kya David Lutalo kyengedde\nKamya asuubizza okubbula Busoga\nMwesunge enkyukakyuka - Kamya


Bukedde Online - Ssekandi akunze aba gavumenti z'ebitundu okulondoola omutindo gw'ebyenjigiriza mu masomero.\nAb'ebitongole by'obwannekyewa basabiddwa okubeera obumu okutumbula enkulaakulana\nMuseveni ayogedde ku musujja gw'esiri n'aw...\nKiwanda (ow’okubiri ku kkono) ng’alambuza Ssekandi (mu ssuuti). Ku kkono ye mubaka Judith Nabakooba.\nOMUMYUKA wa pulezidenti Edward Kiwanuka Ssekandi asabye abakulembeze ba gavumenti z’ebitundu okussaayo omwoyo okulondoola pulojekiti ezikolebwa gavumenti eya wakati mu bitundu byabwe okulaba ng’ensimbi za gavumenti tezifa ttoge.\nSsekandi era yagambye nti nga gavumenti efuba okulaba ng’amasomero gabeera n’ebikozesebwa nga kaabuyonjo,amazzi, amayumba g’abasomesa,emmeeza n’entebe abayizi kwe batuula n’obutabo obusomerwamu , abakulembeze ba gavumenti z’ebitundu balina okulaba ng’omutindo gw’ebyenjigiriza mu bitundu bye bakulembera gubeera waggulu.\nBino Ssekandi yabyogeredde ku ssomero lya Kibale Primary School mu ggombolola y’e Bulera e Mityana ku mukolo gw’okusonda ensimbi z’okulakulanya essomero lino. Kwe yasinzidde okusaba gavumenti z’ebitundu okuba n’olukalala lwa pulojekiti za gavumenti ezikolebwa mu bitundu byabwe n’okuzirondoola okulaba ng’ensimbi z’omuwi w’omusolo tezoononebwa abantu baziganyulwemu.\nSsekandi ng’abuuza ku bayizi ku mukolo gw’okusonda ssente.\nYagambye nti kyetaagisa eggwanga okussa essira ku by’enjigiriza kuba biyamba eggwanga okukunga abantu okwekulakulanya n’okukyuka.\nSsekandi yawaddeyo obukadde kkumi okuddaabiriza essomero lino n’asaba abazadde okussaayo omwoyo okukolagana n’abasomesa okulaba ng’abaana baabwe bayiga bulungi.\nSsentebe w’olukiiko olufuzi olw’essomero Rev. Richard Kabagozza yagambye nti essomero lino bukyanga litwalibwa gavumenti mu myaka gy’ekinaana terizimbirwanga kizimbe kitegerekeka era n’ekizimbe kyokka ekya bbulooka ekiri ku ssomero tekimalirizibwanga.\nSsentebe w’e Mityana Joseph Luzige yagambye nti enguudo mu kitundu ziri bubi n’asaba gavumenti okuyamba.Omukolo gwabaddeko minisita w’ebyobulambuzi Godfrey Kiwanda n’omubaka w’e Mityana omukazi Judith Nabakoob\nKibale Primary School\nLipooti ya poliisi eyanise abaserikale baayo abalya enguzi\nMuseveni ayogedde by'agenda okukola mu 2019